
Es atkal esmu mājās, savā tautā, 
par trimdu jau man tapa sveša valsts, 
kur debess tīta drūmā sēru autā, 


kur saule, citus sildot, pati salst. 


« 
Te druvā vārpas dziesmo klusā saticībā, 
un zilgans dūmāks acīm teikas buy, 

aug kalni zilgmē klusā varenībā, 


tik maigi nešalc ūdeņi nekur, 


un putni nedzied tā, kas visu sevi atdod 
un izkaisās pār ārēm itkā sudrabs spožs, 
lai cilvēks mūžam paliek zemei rados 


un iet aiz arkla nemaldīgs un drošs... 


Tev visu dodu, saņem, labā tauta. 

Tev rūgtums mans, tev bezgalīgais prieks, 
jo tavā klēpī katram vieta ļauta, 

spēj tevi mīlēt pat — tavs ienaidnieks. 


Tu katram laba biji laiku laikiem, 
bet saviem dēliem devi labāko, 
tos izvedi caur asinīm un tvaikiem 


un savai algai neņēmi neko. 


Nu laukos tavos, kur bij smilgām līgot 
un purvājos tik čūskām migu vīt, 

līdz bezgalei spēj kviešu druvas spīgot, 
līdz bezgalei var zemnieks vagu dzīt. 


Mirdz kalnu galos mājas, druvu skaujā, 
un vēja karogs priecīgs pāri dzied, 

un tauta dodas dziedot darba kaujā... 
Man vajaga ar tautu līdzi iet, 

. Jaunais laiks 


Valsts Prezidenta Dr. K. Ulmaņa uzruna 
mazpulku vadītājiem I mazpulku vad. sanāksmē 24. IV 35. 


Ļoti cienītie klātesošie, visa šī apbrīnojami lielā saime, kas 
saistīta vienā darbā un še šodien esat kopā, nākdami no visām 
Latvijas malām, savas sirds skubināti un sūtīti, ar karstu vēlē- 
šanos gūt vēl kaut ko klāt pie tiem ieročiem, kādi jums jau ir, 
lai varētu savu jauno darbu, savu jaunatrasto pienākumu pildīt 
labāk, nekā līdz šim tas bijis iespējams! 

Jūsu jaunatrastais darbs, kas jūsu pienākumus un nastas 
nepalielina, lai daudzkārt atšķiras no daža laba cita darba un 
citām nastām, jo, kā to var vērot, skatoties jūsu sejās, jūsu 
sirdis, acīmredzot, ir prieka pilnas. Jums liekas, ka tā nav ne- 
kāda nasta, jo jums ir tā skaistā, krāšņā apziņa, ka esat 
līdzdalībnieki slavenā pasākumā — īstā 
celtniecības darbā kurš pastāvēs gadu 
gadiem, laiku laikos visā Latvijā, pastā- 
vēs tāpēc, ka jūs sagatavojat savam dzīves ceļam mūsu jauno 
paaudzi — tos, kas stāsies mūsu pēdās, kad viņu laiks būs 
nācis. Tāpēc var saprast, ka šī sanāksme ir patiesi tik liela un 
kupla un Šis darbs ir patiesi liels, pirmais lielākais no Lauk- 

saimniecības kameras darbiem. Pirms gada bija tikai ap 100 
mazpulku, bet šopavasar iesāka darbu 700—800, ar 15.000 līdz 
18.000 dalībniekiem. 

Atļaujiet, lai es no savas puses un valdības vārdā nesu jums 
sirsnigus sveicienus um vislabākos novēlējumus. ' Vislabākos no- 
vēlējumus arī taisni tādā ziņā, ka lai tas, kas tagad pilda jūsu 
sirdis, reālizētos, lai jums izdotos to piezīvot, ka jūsu jaunais 
darbs dotu jums apmierinājumu un gandarījumu. 

Nododams sanāksmei un Lauksaimniecības kamerai valdības 
sveicienus, gribu. norādīt vēl arī uz to, ka kamera dibināta, lai 
rastu un uzturētu arī turpmāk vienību lauksaimniecības veici- 
nāšanā un pacelšanā, » un lai izbeigtu paralēlismu, . separātismu 
un sadrumstalotību, lai tas, kas domāts no valdības un valsts 
kā līdzeklis palīdzēt mūsu lauksaimniekiem celt un. veicināt 
lauksaimniecību, patiesi sasniegtu savu mērķi. Tāpēc arī par 
kameras priekšsēdētāju iecelts praktisks lauksaimnieks — 
Dzērve. Pārējie valdes un prezidija locekļi, kuri vēl nav pilnā 
skaitā iecelti, nāks vēl klāt un arī tie pirmām kārtām nāks no 
laukiem, lai viņi, kad sanāks kopā apspriest lauksaimnieku, 
zemturu vajadzības, zinātu, kas viņu patiesākās vajadzības ir. 
Mēs nemēģināsim viņus iecelt pēc apgabaliem. . Ja tā gadīsies, 
ka katrs būs no sava apgabala, tad vēl jo labāk. Bet šo dar- 
binieku iecelšanā mēs galvenā kārtā vadīsimies no tā, lai tie 
būtu ļaudis, kas saprot lauksaimniecības lielo un svarīgo nozīmi 
un šo darbu var veicināt. Sava līdzi teikšana būs arī mācītiem 
lauksaimniekiem — tiem, kuri ir vai nu nākuši no mūsu ūni- 
versitātes lauksaimniecības fakultātes, vai mācījušies citās vietās, 
vai arī ir mūsu ūniversitātes mācības spēki. Tāpat sava līdzi 
teikšana būs vēl vienam spēkam, proti, tam spēkam, uz kuru 
gulstas vesela atbildību nasta, proti, latviešu sievietei — saim- 
niecei. 

T2 ir ne tik vien lauku pagastu darbinieki, bet. ir arī no 
pilsētām ar Rīgu priekšgalā. . Man jāsaka, ka tas nav bieži pie 
mums piedzīvots, ka lauksaimniecības jautājums vien.var tā 
pulcēt visus, ir lauciniekus, ir pilsētniekus, pārstāvjus no lau- 
kiem un no pilsētām. Tā ir laba zīme Lauksaimniecības kame- 
ras darba sākšanai un turpmākam darbam! Vēl ir ļoti zīmīgs 
sekojošs apstāklis: te nav nekādas šķirošanas, visa šķirošana, | 
visa dalīšana grupās ir izbeigusies. 


Un mēs piedzīvojam to kā brīnumu, kā pārsteigumu, ka visi 
labprātīgi klausījuši vienam aicinājumam, vienam saucienam. 
Jo ir taču apvienota vadība visā lauksaimniecības darbā, ieskai- 
tot mazpulku darbībū. 

Ir viens saucējs, viens aicinātājs. 

Un šo jauno iedomu, šo prieku padara vēl lielāku tas, ka šī 
atsaucība un atbalss ir vienbalsīga, bez atraušanās, bez mājās 
palikšanas uti aizbildināšanās. Saprotams, ka šī parādība pelna 
vārdu — brīnums.  Pelna tāpēc, ka tas mums ir labāki sapro- 
tams, dziļāk mums sirdī iespiežas un mēs ar prātu to varam 
aptvert. Bet aptvert tikai ar prātu, tas nedod to, kas vaja- 
dzīgs  — .mums ar sirdi vajaga izjust, ar 
sirdi pārdzīvot visus sasniegumus. 

Tas dos jaunu ticību, stiprinās mūsu gribu. 


Un beigu beigās, lai kādi grūti uzdevumi, kādi pienākumi, 
lai arī kādas cīņas būtu jāizcīna, — visam pamatā ir 
ticība, griba un kā trešais nāk klāt uz- 
vara. Ticība, griba, uzvara! 

Atklāšanas runā, ievedot darbu ar tik plašu programmu, 
Dzērves kungs ir teicis sekošos vārdus: „Šie kursi nedos ga- 
tavu darbu plānu,: bet dos jaunus ierosinājumus, ar visu dedzī- 
bu strādāt un kalpot ierosinātai un dzīvē ievestai mazpulku 
idejai, lai mēs visi cenšamies būt cienīgi strādāt uzsākto darbu, 
„mūsu. jaunatnes attīstībai liekot viņu dzīves pamatā tēvu zemes 
mīlestību, dzīves un darba prieku.''> "Gribu pakavēties pie šiem 
nopietniem un sirsnīgiem vārdiem, lai novērstu katru pārpratu- 
mū, jo 900 un vairāk mazpulku vadītāji kopā aicināti un at- 
klāšanas runā pateic, ka plāns vēl nav gatavs! Mēs esam pie- 
raduši, ka tad, kad programma, plāns un viss ir gatavs — tikai 
tad mēs nākam strādāt. Tamdēļ gribu pakavēties pie šiem 
vārdiem, lai tnazpulku darbības attīstībā nevarētu rasties kādas 
neskaidrības, kavēkļi un grūtības. 
| Tas, ko pašreiz minēju, ir arī iemesls tam, ka vēl nav 

gatava plāna un programmas visos punktos un paragrafos. Es 
esmu izvēlējies ceļu, kā sniegt jums pierādījumu, ka uz priekšu 
tas tā nebūs un ka tā tam nevajaga būt. — Es nesaku, ne- 
drīkst būt! — Bet tas tā nebūs, tam tā nevajaga būt! Esmu 
izvēlējies norādījumu par kāda cita, vēl lielāka, plašāka darba 
norisi no paša šī darba sākuma. Un es šodien te gribu jums 
"ut visiem dažus vārdus pateikt par Italijas valsts iekārtu, 
valsts formu — pār fašismu ltalijā, par viņa sākumiem un 
attīstību. ! 

Italijas ministru prezidents Musolini 1932. gadā plaši, aptve- 
-roši aprakstījis fašisma pamatmācību. Viņš saka: „Mans* — 
t. i. Musolini, „fašistu — plāns sākumā bija tikai darba un iz- 
dares plāns. Fašisms netika radīts patvarīgi, vai mākslīgi, ar 
Kaut kādas pie zaļā galda uzstādītās doktrīnas palīdzību: tas 

dzima vajadzībā pēc izdares, um pats fašisms bija darbs un 
Izdāre (darba izdarīšanas, padarīšanas mācība). Un ja kāds 

tagad, jau dzeltenīgajās tā laika laikrastu lapās palasīs ziņas 
par italiešu fašistu dibināšanas sapulci, viņš tur neatradīs dok- 
trīnu, bet gan tikai mācības dīgļus, iezīmējumus un nojautas, 
kuras tad, atbrīvotas no visiem nejaušiem piemaisījumiem, 
pēc dažiem gadiem attīstījās par veselu rindu pamatatziņu, kas 
fašismu padarija par pilnīgi neatkarīgu polītikas mācību, kas 
nostājas pretīm visām izbijušām un pašreizējām mācībām.** — 
Kas nostājas pretīm visām izbijušām mācībām! 

„starplaiks'' (— no tā brīža, kad sākās šī darbība un lidz 
galīgās programmas izveidošanai —) „bija darba un cīņu laiks. 
Teorētiskā mācība, skaistos un glītos paragrafos sadalīta un 
uzskaitīta, varēja arī nebūt, jo viņas vietā bija stājies kaut kas 
cits, kaut kas daudz varenāks, proti, dzīvā ticība. 

Un 1922. g. oktūbrī fašisms saņēma varu savās rokās. Tad, 
kad tas bija noticis, pēc kāda laika varēja sākties arī pozitīvais 
celšanas darbs, kas pamazām nobrieda, un 1926., 1927. un 1928. 
g. parādījās valdības izdotajos likumos un izvestajās iekārtas 
pārgrozībās. 

Tagad nu, 1932. gadā, fašisms ir dabujis noteiktu, skaidru 
seju un izteiksmi tiklab kā mācība, tā arī kā valdības un iekār- 
tas veids. Tas ir, „tagad,* (— pēc vairāk kā 10 gadiem, —) 
„fašisms var noteikti ieņemt stāvokli visos saimnieciskos un 
garīgos jautājumos, kas nospiež mūsu dienu cilvēci." 

Šo piemēru es te sīki atstāstīju, lai to dzirdētu un zinātu 
visi, lai taptu šī lieta skaidrāka un novērstu pārpratumus, kas 
varētu celties uz sirsnīgās, atklātās valodas pamata, ko pirmajā 
stundā dzirdējām no Lauksaimniecības kameras priekšsēdētāja 
Dzērves kunga. 

Atgriežoties pie mazpulkiem, pie tā darba, kurā jūs stāvat 
iekšā, jāsaka, ka nav tam līdzīga piemēra, uz ko varētu at- 
saukties un parādīt, kas tik spēcīgi un strauji būtu izaudzis kā 
mazpulku kustība Latvijā. Kāpēc taisni 1934. gadā mazpulku 
skaits un viņu dalībnieku skaits tik strauji pieaudzis? — Tas ir, 
vispirms tāpēc, ka mazpulki sakustina lauku 
jaunatni un arī viņu vecākus, kas savam darbam nododas 
ar sirsnību un aizrautību. Otrkārt, kāpēc taisni 1934. g. bija šis 
straujais pieaugums, ko mēs visi vērojam un par ko priecāja- 
mies? — Jūs paši jau esat ļoti tuvu piegājuši atbildei un šīs 
parādības izpratnei tajos apsveikuma vārdos, kuru jūs man 
sūtījāt pirmajā dienā un par ko, jums no šīs vietas no visas 
sirds pateicos. Man bija sevišķs prieks par šo sveicienu un 
liels gandarījums, jo caur jums tas nāca arī to jauno vārdā, 
kurus jūs mācāt un vadāt, kuriem jūs rādāt īsto dzīves ceļu. 
Es arī piederu pie tiem cilvēkiem, ku- 

piem ir visa ticība un cerība uz jauniem, 
un es neredzu lielāka un svētīgāka uzdevuma, lielāka pienā- 
kuma katram, kā palīdzēt sagatavot un panākt to, lai katrā 
vietā, kur mēs stāvam, pēc būtu labāki sagatavoti darba darī- 
tāji, nekā mēs esam spējuši būt. No Dieva puses, sargāsimies 
vienas kļūdas un trūkuma cilvēka dzīvē: nebaidīsimies no palī- 
giem un atbalstītājiem — no tiem jauniem, kas mums blakus 
aug.  Dosim viņiem brīvu ceļu un ar vilkšanu vilksim klāt un 
rādīsim, kas ir tas labākais, kas viņiem jādara, lai viņi pēc 
mums savus pienākumus un uzdevumus varētu pildīt labāk, ne- 
kā mums tas bijis iespējams. 

Jūs apsveikumā teicāt, ka 15. maijs devis iespēju brīvi, 
netraucēti strādāt katram savā darbā, kā skolā, tā dārzā un 
tīrumā. — Pareizi — ir dota brīvība katram savā darbā. 


Tā ir jauka atziņa. Bet es iešu vēl-.tālāk un teikšu, ka ar 
šo atziņu vēl nav atrasta īstā izteiksme šinī vietā minamai 15. 
maija dāvanai. Vispirms, apskatait, cik šodien te ir kopā sko- 
lotāju ar bērnu vecākiem; cik skolotāju ir kopā ar agronomiem 
un citiem sabiedriskiem darbiniekiem; cik vispār liels skaits 


visu darbinieku pārstāvju — sevišķi skolotāju — še ir kopā! 
Sakait, vai kāds ir piedzīvojis kaut ko tamlīdzīgu līdz šim un 
agrāki! — Nav! Vēl tālāk: paskataities, kāds stāvoklis še. 


Vai citās sanāksmēs nav tā, ka cilvēki sēd cits citam blakus 
kā svešnieki, vienu dienu kopā sanākuši, lai pēc tam izšķirtos 
un viens otru aismirstu? Še, turpretīm, visi jūtas saistīti un 
vienoti: visi jūtas tā, ka viņi ir kopā še ar visu. tautu, ar jau- 
nās paaudzes pārstāvjiem, arī ar jauno paaudzi pašu. 

Nesen vēl bija runa, kaut atkal skolotājs — laukos un pil- 
sētās, būtu tas pats, kāds bija tautas pirmo atmodas laiku sko- 
lotājs, proti, — savā pagastā kultūras un gaismas nesējs, 
draugs bērniem, draugs viņu vecākiem, draugs draugu vidū 
pagasta sabiedrībā. 

Vai šī lielā, plašā, svarīgā visas zemes sanāksme nav pierā- 
dījums, ka tagad ir piedzīvota šīs vēlēšanās piepildīšanās? Vai 
mums visiem tagad nav sajūta, ka ir sācies turpinājums tam 
lielās sajūsmas un sirsnības laikam, kad tautas vidū staigāja 
Kia 2. Auseklis, Valdemārs un citi tā laika lielie darbi- 
nieki: 

„Vai tagad nemostas no jauna viss tas, kas atgādina tā laika 
lielo, dziļo prieku, sajūsmu, ticību un cerību? Vai nemostas 
no jauna spēks un prieks? Jūs redzat, tagad ar šo sanāksmi 
visiem pierādās, ko ir devis 15. maijs. — Vai tas nav 
devis un atdevis mūsu skolai viņas sko- 
lotāju, bērniem audzinātāju un ceļa rādī- 

tāju, uzticamu draugu? Vēl vairāk: tas 
ir atdevis tautai skolotāju, bērnus ve- 
cākiem, vecākus bērniem, jaunatni tautai, 
brāli brālim! To 15. māijs mums ir nesis un 
devis! (Applausi). Vai visu to redzot un jūtot mums sirds 
nesilst? Vai var kāds šai sajūsmai turēties pretīm? Vai visi 
vienā sirds pukstienā nejūtam:. ja, tagad ir kas jauks, svarīgs, 
lielisks, cēls un dižens pār mūsu zemi nācis! 

Tas vēl nav viss. 15. maijs uzmodinājis. tautā atkal viņas 
gārīgās intereses, uzmodinājis garu pašu, atdevis garam viņa 
tiesības. 

15. maijs ir atdevis garam viņa tiesī- 
bas matēriju vadīt un uzvarēt. 

Kur nu ir šīs brīnišķīgās parādības atminējums, pierādījums? 
Atminējumu, pierādījumu!— ar lielu prieku, gandarījumu un 
lielu drošības sajūtu varu pateikt — ir pilna mūsu dzīve, 


"pilnas arī mūsu laikrakstu slejas. Ņemsim tikai vienu piemēru. 


Sakait, ko nozīmē šis brīnišķīgās aizrautības vilnis, kas aizrauj 
līdzi visus un skubina sadoties rokas, vienoties, kas izpaužas 
kustībā, atminoties savu veco sirmo skolu un viņas skolotājus 
tur vienā otrā paklusā, patukšā, diezgan aizmirstā pagasta stūrī! 
Nekad. vēl līdz šim Latvija nav interesējusies par lauku skolu 
un skolotājiem tā, kā tagad šinī brīdī. .— Kas tagad ir saviļ- 
ņojis visus, ka tie atminas brīvības cīnītājus un invalīdus, tau- 
tas bijušos drošības sargus? — Kad mūsu dzīvē ir redzēta 
tāda ziedojumu straume — mazu. un lielu, no laukiem un pilsē- 
tām, mo biedrībām, uzņēmumiem un arī atsevišķām personām? 
Kad tāda ir plūdusi pār mūsu zemi? — Nekad, vēl nekad! _- 
Bez tam — viss tas notiek brīvprātīgi, bez kā kāds ietu um 
prasītu. Agrākos gados nevarēja ne iedomāties, ka tie un tie 
cilvēki, tās un tās biedrības un valdes varētu ziedot simtus un 
tūkstošus. Jūs atceraties Asītes pagastu — kas viens pats 
dāvinājis 7000 latu. Ir vēl daudz tamlīdzīgu summu. 


Kadir bijis tāds tuvums starp valdību 
un tautu, kā tagad? Kad tas ir izteicies tik neskai- 
tāmos apsveikumos un uzticības apliecinājumos valsts prezi-. 
dentam, valdībai um ministriem? Kad šinīs rakstos ir bijusi - 


tāda sirsnība kā tagad? Un kas vēl tas brīnišķākais? — Nav 


tikai vēstules um telegrammas ar apliecinājumiem un solīju- 
miem, bet tūlīt to pierāda darbos. Tūlīt tanī pašā paziņojumā 
seko darbi, kas solījumus un apliecinājumus apstiprina.” | 

Te prezidents paraugam atgādina 4 telegrammas, kur līdz ar 
sveicieniem paziņoti ziedojumi draudzīgajam aicinājumam, kara 
invalīdiem, kara aviācijai un aizsargiem. 

„Jūs paši, viens otrs tā pabrīnāties: kas tagad nācis pār 
mums visiem? — Bet labi, labi, lai tas tā. paliekas! Tā ir īstā, 
patiesā dzīve. Tā ir dzīve, kādai viņai vajaga būt, kādu mums 
visiem vajaga dzīvot uz priekšu. Lai tas paliek tā, lai nostipri- 
nās, lai mēs citādi nepaliekām! Lai redzot šo domu cēlumu 
un gara cildenumu, visi — šīs patiesās gara dižciltības liecinieki 
gūst arviem lielāku visspēcīgu ticību, paļāvību un spēku. Lai 
tas salejas vienā lielā ticējumā un dod mums brīnišķu spēku 
atrast jauno dzīves ritumu, kas smiegs mums uzvaras dzīvē un 
darbā! Tas darīs stiprus mūs pašus un arī tos jaunos, kas aug 
mūsu vidū, um kuru audzinātāji, kuru vadītāji un kuru ceļa 
rādītāji esat jūs, mazpulku vadītāji, tāpat kā pārējie skolotāji, 
tāpat kā vecāki. Tas viss darīs mūžīgāku un stiprāku mūsu 
valsti um mūsu tauta ies pretī savas vēsturiskās misijas piepildī- 
jumam, savam garīgam pieaugumam, um savai pilnībai kultūrā. 


Lai atkal par jaunu apstiprinās tā talsinieka, mana drauga 
vārdi, kurus viņš.man atrakstīja pagājušā gada pavasarī. Viņa 
vēstule noslēdzas ar tādu teikumu: „Nu atkal' ticēt, dzīvot, 
strādāt prieks!" Redziet, gads ir apkārt, un šis 
prieks un šī ticība, šis dzīvot prieks ir 
vēl lielāks kļuvis: Un tā ir tā mūžības 
ķīla un drošības atslēga visai nākotnei. 


Ja varbūt kāds domāja un pie sevis klusi cerēja, ka tas 
apklusīs, izsīks, pazudīs, tad ar katru nedēļu, ar katru mēnesi 
tas ir audzis um tagad, pēc gada, tas sasniedzis augstumu, 
kāds vēl nebijis. Taisnība ir tas, kas mums tagad tiek mācīts, 
ka latviešu tautā ir neizsmeļams spēks, 
ka latviešu tautas spēks un enerģija 
nav salauzti um nekas tos nesalauzīs. 
Tagad, kad nu avots ir atdarīts, tad redzam, kāds spēks un 
enerģija no viņa plūst un plūdiīs. 

Jūsu programma ir ļoti daudzpusīga. To pierādīja šīs trīs 
dienas. Es pieskaršos tikai dažiem punktiem. — No mazpulku 
vadītājiem nesem parādījies laikrakstos viens tāds aizrādījums: 
„Mazpulku dalībniekos nostiprinās apziņa, ka zemturis tagad 
vairs. nevar pirkt visu veikalā — tam pašam tas jāpagatavo. 
Pamazām mēs esam nākuši pie tās atziņas savā ikdienas dzīvē, 
ikdienas rūpēs.''* — Šais vārdos slēpjas liela dziļa patiesība, un 
mēs redzam, ka kautkas griežas uz citu pusi, mēs it kā atmos- 
tamies no kāda apmulsuma, kas pārņēmis visu pasauli dažus 
gadus pēc pasaules kapa izbeigšanās. Pēc visām tām pārgrozī- 
bām un pārvērtībām, kuras bija izsaukuši pasaules kara gadi 
un kuras bija izcīnītas, (es neteicu: kuras sekoja šim pasaules 
karam!) šis apmulsums sāk tagad tā kā izgaist. 

Kas zīmējas tieši uz mums pašiem, uz mūsu zemturiem, uz 
tiem cilvēkiem, kuru vidū jūs dzīvojat un strādājat, uz tiem 
cilvēkiem, kas var stiprākām vai vājākām saitēm mūs visus 
saistīt, ar kuriem mēs esam saistīti, — tad arī tiem jānāk pie 
jaunas atziņas, ka tas, ko apzīmē par naudas saimniecību lauk- 
saimniecībā, tais apmēros nevarēs pastāvēt, kā tas bija tad, 
kad laukaimniecības ražojumu cenas bija trīskārt un četrkārt 
augstākas nekā tagad. Šim apmulsumam vajadzēs izgaist, un 
mums būs jānāk atpakaļ pie atziņas, ka tā zeme, kura 
ir dzirdējusi mūsu pēdu dunoņu gadu 
tūkstošos, še šī zeme kura ir mūsu, lai 
viņa paliek uz mūžīgiem laikiem mūsu, 
bet viņa nevar vairāk izdot, kā viņa 
spēj. Tam cilvēkam, kas šozemi iemīļo- 
jis un. uz. tās dzīvo um negrib atdot 
citiem, tam vajaga dzīvot tā kā šī zeme 
ļauj viņam dzīvot. Gadu tūkstošus dzīvodami, viņi 
pazīst zemi un zeme pazīst viņus. Bet pārspīlēta saimniecība 
nevar pastāvēt. Tā nevar pastāvēt. Tā nevar pastāvēt mūsu 
apstākļos, mūsu klīmatā, pie mūsu zemes augļu samēriem. 
Lauku saimnieks visu grib par naudu pārdot un pirkt. Bet 
mēs atkal esam nonākuši pie tā, ka nevajadzēs aizmirst, kas 
bijis priekš 30—40 gadiem. Mums vajadzēs saprast, ka šinī 


pasaules daļā lauksaimniecībā, — ja lauku mājā nav neviena 
cilvēka, kas mācētu grābeklim ielikt zaru, — ja pat tas viss 
jāliek darīt par naudu un jāpērk, — nevar būt spēka, stipruma 


un pastāvēšanas! Šī atziņa nāk pamazām, un jaunie augs 
citādos uzskatos. Mēs esam runājuši un priecājušies par amat- 
niecības kursiem, kā arī par to, ka tos varētu veicināt un 
paplašināt ar izstādēm un citiem līdzekļiem, kā bijušo labo 
varētu griezt atpakaļ. Tas nenāks uz reizi, bet pamazām. 
Sapratīsim, ka nav par ļaunu, ja saimnieks māk pastalai auklas 
apvērt un ne tikai grābeklim zaru iedzīt, bet to uztaisīt un ne 
tikai cirvim kātu ielikt, bet arī uztaisīt. Ir jau saimnieki, kas 
to māk, un viņu skaits vairosies. 


Tālāk — otrs jautājums, — mājas, pagalma, sētas uzkop- 
šana, apkārtnes izdaiļošana. Īsos vārdos sakot, man ir tikai 
viens lūgums pie jums, tēvi un mātes, un arī pie visiem tiem, 
kas jūs šinī stundā klausaties pa radio: Neesiet pretinieki 
saviem bērniem! Tas, ko viņi ir iedomājušies, prasa un grib 
panākt, ir laba lieta. Ne tikai atļaujiet viņiem to izdarīt, bet 
palīdziet un pabalstiet viņus, lai jūsu pagalmi un sētas kļūtu 
skaistas un ziedošas. Palīdziet viņiem ietaisīt celiņus un atvest 
vajadzīgos materiālus. Nestājaties viņiem ceļā. Tikko šis darbs 

būs pabeigts — un jau pirms tā pabeigšanas, — jūs paši 
priecāsaties, un aprunājoties, saimnieks ar saimnieci, klusām pie 
sevis teiksit: kā mēs varējām dzīvot visu mūžu pa dubļiem, 
um cik maz bija vajadzīgs, mazpulkos noklausīties, un tagad ar 
sausām kājām var pastaigāt pa pagalmu, aiziet uz šķūni, kūti 
un klēti. Lūk, atļaujiet un ne tikai atļaujiet, bet palīdziet 
jaunatnei šinī darbā, tas nesīs daudz laba. 

Tālāk — izplatās arvien vairāk paradums tanīs lauku mājās, 
kurās ir mazpulku dalībnieki, svētkos uzvilkt valsts karogu. Ir 
jau arī daudz rakstīts par to, ka tas audzina un stiprina cie- 
nību pret valsti, tas palīdz jaunatni audzināt valstiskā nacionālā 
garā. Mazpulku vadītājiem jāievēro viena lieta: viņiem jāgādā, 
lai jaunatnē ieaudzinātu valstisko apziņu, mīlestību uz tautu 
un valsti, lai jaunatnē ieaug skaidra apziņa, ka pašu valsts — 
tikai pašu valsts ir ķīla un drošība uzplaukumam, pilnības 
sasniegšanai tautai um katram par sevi atsevišķi. Tāda izde- 
vība nekur citur mums nav dota, nevar būt un arī netiks dota. 
Te lai strādā sirsnīgā vienībā skola, mazpulki, tēvi un mātes, 
vecāki un bērni — visi sirsnībā un sadarbībā. Lai izdodas jums 
tos, kas ir jūsu vadībā, tos desmit tūkstošus jauniešu izaudzināt par 
derīgiem, uzticamiem valsts locekļiem un pilsoņiem; lai viņi iemīļo 
laukus un paliek uzticīgi savā sirds skaidrībā un paļāvībā. 

Ja jums izdosies to izpildīt — viegli tas nav, jo ja tas 
būtu viegli, tad mēs nebūtu tik daudzi aizgājuši prom, — tad 
jaunatne izaugs garīgi stiprāka nekā iepriekšējās paaudzes un 
būs labāk sagatavota savam darbam un uzdevumam; tad tā 
izpratīs arī sava darba nozīmi, svaru un iekšējo saturu. Tad 
jaunā paaudze būs nojautusi arī sava uzdevuma, darba celtnie- 
cības spēku visai tautai un valstij. Tas viņu stiprinās, spēcinās 
un dos vajadzīgo spēku katras dienas grūtībām, likstām «un 
kavēkļiem tikt pāri vieglāk, nekā ja cilvēkam savs dzīves ceļš 
jāstaigā zobus sakodušam. 

_ Viņi nebūs sagatavoti tikai roku veiklībā un rēķināšanas 
ātrumā. Viņu dzīves pamats būs garīgāks, nekā bijis līdz šim. 
Gādājiet, lai jums izdotos jums uzticēto jauniešu sirdis un prā- 
tus pildīt ar augstiem ideāliem — ar tik augstiem, ka šie ideāli 
nevarētu tikt ne sasniegti, ne piepildīti, ne patērēti, viņiem 
mazpulkos esot, bet, ka tos viņi paņemtu līdzi turpmākās dzī- 
ves gaitās, kad no mazpulkiem pāries uz jauniem nākošiem 
dižpulkiem. (Applausi). 
_Mazpulku vadītāji! Jūsu uzdevums ir plašs, jūsu darbs, kuru 
Jūs darāt labprātīgi un pašaizliedzīgi, — tie nav nekādi glaimi, 
gr izteikti, tas ir tikai vienkāršs patiesības apliecinājums! — 
1s darbs ir vajadzīgs darbs. Jūs to darāt, savas sirds skubi- 

nāti. Un ko jūs uz sevis esiet uzņēmušies — vadību, tas ir 
smags, grūts pienākums, un atbildība ir liela. Bet skaidrs un 
drošs ir arī tas, ka jūs šo darbu veiksiet! Tāpēc, ka jūs ejat, — 
pierādījumu tam vairāk kā vajaga! — pie šī darba ar mīlestību, ne 
tikai ar zināšanām un spējām, bet ar savu sirdi un dvēseli! . 

Šis vārds — vadītājs, vadonis, tas pie mums palicis stipri 
parasts. Ļaujiet, ka šinī vietā, un ļoti piemērotā vietā, es . 
jums atkal, bet tagad citādiem vārdiem, kā agrāk vienā otrā 
gadījumā, to pateikšu, kāpēc šis vadoņa pienākums un uzdevums 
ir patiesībā tik grūts. To es jums pateikšu italieša Romano Guar- 
dini vārdiem. Tiešām, tas zīmējas uz jums, mazpulku vadītāji! 

„Vadonis! — kas viņš ir? — Tas ir tas 
nesavtīgais vīrs," (arī tā pašaizliedzīgā 
sieva), — kas viss nododas savējiem. Viņš 
pazīst ikvienu viņam uzticēto, un tie 
pilnīgi uzticas viņam. Viņš katru lietu 
skaidri aptver un ir noteikts savos 
lēmumos Viņšzina mērķi un pazīst ceļu. 
Viņam ir drosme pā priekšu iet. Viņš — 
vadonis — ir pietiekoši drošs, lai teiktu: 
man sekojiet! . Viņam netrūkst sajūs 
mas, lai visus valgotu pie sevis. Viņam 
g$pēka.diezgan,.lai tos-nēštu”. UnNSPrtTĒSs 
gana, lai tos nepamestu. Viņš — vadonis 
—' vēlīģais un līdzjūtīgais. Viņš prasa: 
paklausību, bet pats vienmēr ir gatavs 
savējo labā sevi nežēlot. Viņš ir izšķēr- 
dīgs ar saviem spēkiem un .katrā. viņa 
darbā klāt viņa karstā sirds. Viņš prāsa 
visaugstāko, un pats izdara maksimālo. 
Viņš ir nepielūdzams, ja darbs un uzdevums 
to prasa, bet nekad kundzisks, vienmēr 
godbijības pilns pret brīvību un personību.” 
Tas ir vadonis! 

Beidzot minēšu papildināšanai tam, ko nupat ietititi kāda 
cita lielāka, dižāka Italijas dēla vārdus. | 
„Mēs skatām . nākotni! Tas, ko mēs saā- 
iegsim, būs: pārāks par jau sasniegto. 
tas dzīvību un slavu nes sevī šis nā- 
nes gars. Neatlaidīgi pacelsies pāri 
Sirpis šodienai — tas lai būtu mūsu 

ības varonīgā iezīme. Dzīve ir skaista, 
rr tomēr dzīvot bez ideāla ir sliktāk kā 
nedzīvot nemaz.” U ci | 

Mazpulki apkopj brāļu. kapus 


Tautskolotājs kā mazpulku vadītājs un 
audzinātājs 
M: ŠTĀLA referāts mazpulku vadītāju kursos 1935. g. 24. aprīlī 


Augsti godāti mazpulku vadītāju kursu dalībnieki! 


„1934. g. 16. maija rītā spoži uzlēcošā saule daudzus Latvi- 
jas pilsoņus tā apžilbināja, ka tie ilgi nespēja atjēgties un 
izprast minētās dienas lielos notikumus un nozīmi. Bez šaubām 
arī vienam un otram no. Jums šie notikumi nāca negaidīti. 
Vairums no Jums, godātie mazpulku vadītāji, ir tautskolotāji. 
Tie no Jums, kas piedalījās nācionālo skolotāju konferencē Val- 
mierā 1933. gada augustā, atcerēsies, ka jau toreiz es savā 
priekšlasījumā starp citu aizrādīju uz to, ka Latvijā gatavojas 
lieli un svarīgi notikumi latvju tautas un valsts dzīvē, un ka 
nācionāli un valstiski domātājiem skolotājiem jāpapildina "un 
jāatsvaidzina "savas zināšanas un jākļūst stipriem: un spējīgiem 

vadīt jauno un veco paaudzi nācionāli valstiskā garā. Toreiz 
vēl nedomāju, ka tik drīzi uzausīs tā diena, kad sadrumsta- 
loto tautu varēs apvienot kopīgam ražīgam darbam. 


15. maija notikumi ikvienam tautskolotājam uzlikuši jau- 
nus pienākumus — tiem jāaudzina un jāvada 
jauna organizācija — mazpulki. Nav otras 
kustības mūsu zemē, kas īsā laikā izaugusi tik plaša un spēcīga, 
kā jaunatnes mazpulki.  Mazpulku idejā ir laimīgi atminēta 
jaunatnes ideālā dvēsele, tieksmes un meklējumi. Līdzās 
nācionālai skolai mazpulki kļuvuši 
par to jaunatnes centienu un uzskatu 
veidošanas darbnīcu kas atjaunotai 
Latvijai izaudzinās stipru, daiļu unba- 
gātu mantinieci un gudru darba turpi- 
nātāju. Lai šo cildeno mērķi sasniegtu, mazpulku vadītāju 
priekšā nostājas daudzi nopietni uzdevumi, no kuru sekmīgas 
veikšanas atkarājas darba panākumi. 


Kādam tad nu jābūt atjaunotās Latvijas skolotājam — maz- 
pulku vadītājam? Mēģināsim uz šo jautājumu atbildēt. 1934. g. 
15. maija notikumi mūs ievadīja jaunā laikmetā — mūsu tautas 
un valsts nācionālās atdzimšanas laikmetā. Pirms tam latvju 
tauta bija saskaldīta, latvju tautas gods bija novārtā, tās nā-. 
cionālā apziņa pazemota, bet vēsturiskā 15. maija naktī lat vju 
tauta kļuva vienota un godā celta; viņa 
kļūst noteicēja savā dzimtajā zemē. Katrs jauns laikmets iz- 
virza jaunus uzdevumus. Svarīgākie no tiem ir tautas un mūsu 
jaunās paaudzes audzināšana jaunā dzīvā garā. Kā 
zināms, audzināšanas norisē izcila loma piekrīt audzinātā- 
jai personai. No audzinātāja un vadītāja personības 
atkarājas arī viņa audzināšanas darba sekmes un panākumi. 
Lai jaunieši kļūtu par apzinīgiem mūsu jau- 
nās valsts pilsoņiem, arī pašiem sko- 
lotājiem un mazpulku vadītājiem jābūt 
apzinīgiem, nācionāli domātājiem valsts pilsoņiem — t. i. tā- 
diem, kuri spēj un var citus pārliecināt 
resp. ietekmēt ar personīgu priekšzīmi. 
Nācionāla goda izjūtai jābūt mūsu jaunās valsts mazpulku 
vadītāju ētiskam pamatam. Mazpulku vadītājiem nav jāpie- 
mirst, ka uz viņu pastāvīgi vērstas audzēkņu acis un ka no 
tiem neko nenoslēpsi.  Tautskolotājs — mazpulku vadītājs ir 
mazpulku kultūrālu, aistētisku, ētiski-reliģisku un sociālu vēr- 
tību iemiesotājs. Katra nesaskaņa ar šīm vērtībām tautskolo- 
tāja mazpulka vadītāja personā iznīcinās garīgo saistību 
starp tautskolotāju un mazpulku vadītāju un uzticību uz viņu 

kā vadītāju. Mazpulku vadītājam jāzina, ka tam, kas vēlas 
jaunatni vadīt un audzināt ētiski produktīvā pateicības garā un 
izkopt tajā nācionālo goda apziņu, saticību, vienprātību, līdzjū- 
tību, ar visu savu personību jāsakūst ar savas valsts autori- 
tāro vadību, tautas dzīvi un garu. Ja mazpulku va- 
dītājs atradīsies ārpus savas tautas dzīves, tad viņš drīzāk no- 
darīs jaunatnei ļaunu nekā labu. Mazpulku vadītājam nesau- 
kūtrumu gribas vājumu jūtu, uzupurē- 
šanās gatavības trūkumu un citām slik- 
tām ipašībām, kuras iesakņojušās mūsu 
vairāku gadu simteņu ilgajā verdzības 
laikā. Šo slikto īpašību vietā jāizkopj un jāieaudzina 
tādas īpašības, kas padara tautu stipru un pašapzinīgu. $e- 
višķi izcila vērība mazpulku vadītājiem jāpiegriež jauniešu 
goda jūtu, prāta un miesas izkopšanai. 
Tālāk izceļamas vairāk kā līdz šim garīgās spējas, piem. 
drosme, pašaizliedzība, varonība un ci- 
tas īpašības, kas stiprina nācionālo 
garu un apziņu. jJāatmodina un jāatdzīvina tas spirg- 
tais nācionālais gars, kas vadīja mūsu tautiskās atmodas dar- 
biniekus. 

Bet pirms mazpulku vaditājs ķeras pie jaunās nācionālās 
valsts mazpulku audzināšanas, tam jāveic ļoti svarīgs uzde- 
vums — tam pašam sevi jāpārveido. Tam 
jākļūst citādam, nekā tas bija pirms jaunā laikmeta: tam 
jātop par spējīgu mazpulku vadoni šī 
vārda īstākā un plašākā nozīmē Taut- 
skolotājam un mazpulku vadītājam jāprot iejusties savu au- 
dzēkņu dzīvē un darbā, jāizprot viņu dvēsele un vispār psīcho- 
loģija. Viņam jābūt ari fiziski un garīgi dzīvam un kustīgam, 
tādam, kas varētu tieši piedalīties jauniešu dzīvē.  Mazpulku 
vadītājam jābūt sajūsmas spējīgam, kas varētu sajūsmot un 
aizraut audzēkņus, vispār sakot, personai ar suģestijas spē- 
jām, tādam, par kuru viņa audzēkņi varētu teikt: „Mēs savam 
vadonim klausām paši no sevis'' Mazpulku vadī- 
tājam jābūt disciplinētam, jo, kā zināms, 
katrs ārēji disciplinēts cilvēks ir arī iekšēji disciplinēts. 

„ Mēs dzīvojam laikmetā, kad sevišķa vērība pievēršama 
tiem pienākumiem, kas attiecas uz tautu, dzim- 
teni un valsti. Tautas vadonis kādā vietā saka: 
„Mēs augsim tēvzemes mīlestībā, un ja 
šo ceļu iesim līdz galam, tad savu mērķi 
sasniegsim.” Tēvzemes mīlestības ieaudzināšana jaunatnē 

ir pirmā prasība, kuru mūsu laiks uzstāda mazpulku vadītā- 
jiem.  Jaunatnei jāizaug stiprā pārlie- 
cībā, ka viņas dzimtā zeme ir skaistākā 
no visām, ka latvju tauta ir cēlu darbu 
spējīga un ka latvju valoda ir skaistākā, 
ka uz dzimtās zemes mīlestības altāra 
neviens upurisnevar būt par lielu. Šīs 
uzupurēšanās gatavības ieaudzināšanas nolūkā jāveicina varoņ- 
kulta iesakņošanās. Un vai šādu mums nav pietiekoši, kaut 
visjaunākā vēsturē? Briedis, Kalpaks, Radziņš, Zolts, Cēsu . 
skolnieku rota, Nāves salas, Ložmetēju kalna, Ķekavas un 
Cēsu kaujas varoņi u. t. t. Un no dzīvajiem varoņiem — 
tautas Vadonis Kārlis Ulmanis, ģenerālis Jānis Balodis u. c, 
No šiem vārdiem un ar viņiem saistītiem leģendāriem notiku- 
miem jāizaug spēcīgam varoņkultam, kas iejūsmina jaunatni 
kvēlojošā dzimtenes mīlestībā, gatavībā visu upurēt par tautu, 
valsti un valodu un vērtēt augsti visu latvisko un savā dzīvē 
vienmēr sekot tautai un tēvijai. Kas jaunībā piederējis pie 
mazpulka, tam vīra gados jābūt patriotam ar katru savas 
dvēseles šūniņu, ar katru nervu, ar katru elpas vilcienu, — 
tādu iznākumu prasa mazpulku vadītāju darbs jaunatnes nā- 
cionālās audzināšanas laukā. l 


Kas attiecas uz morālo audzināšanu, tad mazpulku dalīb- 
niekos jāičaudzina šādi tikumi: kalpošana citiem, 
izpalīdzība, biedriskums, paklausība, pie- 
klājība, saticība, līdzcietība. 


Kalpošana citiem, spēja atteikties no dzīšanās pēc pašla- - 
buma, kad runā par pienākumu pildīšanu pret citiem cilvē- 
kiem, savu tautu un valsti, ir augstākais cilvēcis- 
kais tikums. Šis tikums jāieaudzina ikvienā mazpulka 
dalībniekā. Līdztekus tam jāaug cīņas un drosmes garam, 
kas nepazīst žēlošanos par grūtībām un 
kavēkļiem. Protams, drosme un cīņas gars nedrīkst 
iezīmēt stūrgalvīgu pašpaļāvību. Cieņa pret autoritāti ir 
tik pat nepieciešama jo panākumus savā 
darbā var gūt tikai tas, kas ciena citu, 
lielāku vīru darbus un no tiem mācās. 
Tam labākais piemērs ir pārdzīvojamais laiks, kur visi lielie 
panākumi. izskaidrojami ar to, ka tauta seko sava 
vadoņa autoritātei un viņa autoritā- 
riem rīkojumiem. Tāpat mūsu vēsturē netrūkst ciņu 
un darbu varoņu, kas stādāmi audzināšanas darbā par 
_pafatigiem..: 


312 





Ar mazpulkos ieaudzinātiem augstāk pieminētiem morāliem 
tikumiem mūsu jaunatne taps cēlāka un daiļāka par veco pa- 
audzi. Un tas arī ir viens no mazpulku mērķiem. Piemetinā- 
sim, ka šīm morālām īpašībām nāk klāt zemnieku jaunatnes 
no tēviem mantotās vērtīgās fiziskās īpašības, mūsu z e m- 
nieku tautas stiprie kauli, veselie nervi, 
spēcīgās asinis, un tad mēs saskatām to 
vareno un daiļo jaunatni, kurai bez ba- 
žām varēsim nodot mūsu dārgāko man- 
tu — Latvijas valsti. 

Kā jau sacīju, mūsu mazpulku vadītāji lielākā vairumā ir 
lauku tautskolotāji. Tā ir vēl viena ķīla panākumiem, jo vi- 
ņiem kā paidagūgiem audzināšanas darbs vistuvāks un sapro- 
tamāks. Bet nebūs lieki arī viņiem sekot mūsu izcilo tautas 
audzinātāju norādījumiem. Viņu acu priekšā lai stāv Sliede, 
Kaudzīši, Andrejs Spāģis, Kronvaldu Atis, Brīvzemnieks u. c. 
Skolotājam tāpat un vēl vairāk kā atmodas laikmeta darbi- 
niekiem jānostājas savas apkārtnes sabiedrības priekšgalā. 
lerosmes un cildenu paraugu nekad nebūs par daudz, jo maz- 
pulku vadītājiem, vārda vistiešākā nozīmē, jāaudzina veselīga, 
daiļa un garīgi bagāta jaunatne, tāda jaunatne, kas dziedātu 
tā, ka trīc kalni un lokās mežu gali, kuras smaida priekšā 
nobāl saule, kuras gaišam un skaidram dzīves prieka vilnim 
jāaizskalo azīvie trūdi, jāizklaidē viņu indīgais tvaiks. 

Audzināšanas darba izcilā nozīme ir priekšzīmei un pa- 
raugam. Mazpulku vadītāju dzīvei un darbam jābūt 
paraugam jaunatnei! Vadītājiem jāspēj ar audzi- 
nāšanu un priekšzīmi noskaņot um iedvesmot jaunatni tā, lai 
15. maija rītā uzlēkušā saule mūžam mirdzētu un liesmotu 
mūsu tautas dvēselē, spēkā um varenībā. Vadītājam sava maz- 
pulka dalībnieki jātur savu interešu centrā, jābūt labam 
psichologam, tēvišķīgam savā gādībā, lai 
iemantotu pilnīgu uzticību, paļāvību un 
pat valdzinājumu. Pa šo priekšzīmes ceļu ejot, 
vadītāja paša darba čaklums, dzimtenes mīlestība, nācionālā 
doma un morāles principi tīri dabīgā ceļā, bez liekvārdības un 
mākslotiem paņēmieniem vai spaidiem pāries audzināmos kā 
vērtīgs mantojums. Šim mantojumam jābūt simtprocentīgi 
vērtīgam. Mūsu mazpulku Virsvadonis saka: „Lai visi 
cilvēki jaunai paaudzei sniedz palīdzīgu 
roku, jo mums jārūpējas un jābūt no- 
modā par to, lai turpmāk agrākās ļau- 
nās parādības novērstu ar iepriekšēju 
paredzēšanu.' Tas nozīmē izaudzināt jauno latviešu ģinti 

brīvu no visām agrākām kļūdām. Tāds darbs prasa dziļāko 
nodošanos, lielāko mīlestību. Šim darbam vispirms jātic. Kam 

šīs ticības nav, lai labāk atņem savas rokas nost. Šinī no- 
zīmē atkal jāatgādina mūsu Tautas Vadoņa vārdi, kuros pa- 
rādās viņa nepārspējamā audzinātāja izmaņā, kas pelna jo 
lielāku apbrīnošanu tāpēc, ka, nebūdams pēc amata paidagēūgs, 
viņš paidagēūģiskā domāšanā aizsniedz lielākos augstumus. 
Viņš saka: „Jums arvien jāpatur prātā jūsu 
augstie uzdevumi un mērķi. Jums pa- 
šiem jābūt stipriem un arvien sev jā- 
atgādina, ka vispirms Jūs paši saviem 
uzdevumiem ticat, ticat, ka tie ir augsti 
un svēti.' Kam šīs svētās ticības nav, tas velti kavējas pie 
darba, kurš bez ticības būs neauglīgs. Jo, kā citā vietā 
saka vadonis, — „mmoskaņojūmšs ar kādu cilvēks . 
stājas pie saviem uzdevumiem, atstāj | 
vislielāko iespaidu uz viņa darba kričēt- 
nību un darba iznākumu, atstāj arī vis- 
lielāko iespaidu uz viņa raksturu.” 


Dr. K. Ulmanis jau sen pazīstams kā jaunatnes draugs 
un tautas izglītības sekmētājs. Viņa personā latvju. jaunatne 
ieguvusi stipru, drošu atbalstu un uzticamu draugu. Ikvienai 
lietai viņš tuvojas no audzināšanas viedokļa, no darba ētikas 
un.no dzimtās zemes mīlestības viedokļa. | Ministru prezidents 
vienmēr ir bijis tautas audzinātājs, kā agronoms ūun kā. 
rakstnieks, kā politiķis, runātājs un valstsvīrs. Viņa. mūža 
darbs ir izaudzināt latvju tautu par 
brīvu, stipru un pašapzinīgu. Kādā vietā 
Tautas Vadonis Dr. K. Ulmanis sāka: „Inženiera 
prieks ir liels, kad viņam izdodas at- 
rast jaunus cēļus ražošanai; banķieris 
un tirgotājs līksmo, atrāduši izdevīgas 
naudas ieguldīšanas iespējamības vai at- 
klādami jaunus tirgus; paslēpto zemes 
bagātību meklētāja spēka augsto sprai- 
gumu uztur cerība uzdurties uz zelta āderēm 
vai eļļas avotiem. Bet kas var būt aizraue- 
jošāks un kurš darbs nes pats sevī aug- 
stāku algu nekā skolotāja un audzinā-' 
tāja, kas iziet meklēt smadzenes, un, viņas 
atradis, palīdz tās kopt un attīstīt.” Un 
tiešām lielais valstsvīrs, kas paspējis apvienot sadrumstaloto 
latvju tautu, pilnīgi sapratis audzinātāja un skolotāja darba 
prieku un algu. Mūsu skolotājs 15. maijā atrada sev meklētās 

smadzenes, un, tās atradis, palīdz tās kopt un attīstīt. Mūsu 
skolotāju prieks ir vēl lielāks tāpēc, ka viņi zina, ka darbs, 
"kuru tie strādā, ir sekmēm svētīts, um ka viņus lielajā audzi- 
nāšanas darbā tagad atbalsta valdība, bet sevišķi viņu Vadonis. 

Šovasar atkal daudzi tūkstoši pilsētu bērnu kā liela strau- 
me plūdīs uz laukiem. Te mazpulku vadītājiem paveras kāds 
jauns uzdevums: arī.šie pilsētnieku bērni aicināmi mazpulkos, 
tiem rādāms dzimtās zemes skaistums, mācāma darba mīlestība! 
„Jo mazāks tas, kas jūsu gādībā nodots, jo 
vairāk viņam vajadzīgs siltuma,* saka maz- 
pulku Virsvadonis. 

Redzam, ka nopietnajam darbam nav robežu, ka vienmēr 
meklējami, atrodami un pildāmi jauni, skaisti pienākumi. Tā- 
pēc vadītājiem līdztekus jāmeklē arī savu zināšanu papildinā- 
šana, aizvien vairāk jāstiprinās vienprātības, saticības un iecietī- 
bas garā. . Viņiem, lidzībā runājot, jālido pēc gaismas un 
glāstošiem saules stariem um jānes tie jaunatnei, kura taču 
slāptin slāpst pēc siltuma, maigumā un glāstiem. Viņiem savi 
audzināmie jāapgaro ar šo gaismu un spožumu, jāsēj mīlestības 
um vienības sēkla. Un pēdējās nekad nebūs par daudz izsēts, 
jo. tikai tā tauta, kupā mājo vienprātība, spēj 
veikt lielus: darbus, kas dzīvo cauri 
vēsturei 

Lai zinām ikbrīd: ja tā audzināsim mūsu jaunatni, mūsu 
mazpulkus,, tad palīdzēsim mūsu tautas 
Vadonim jo drīzāk iecelt Latviju sau- 
lītē un beidzot būsim atraduši to 
pērli, kas mirdzēt mirdzēs tautu kronī. 


Mēs esam tie, kas iet uz priekšu, kuru ceļš ved tikai uz 
priekšu / Kārlis Ulmanis 

VI Sajūsmā 


Audzinātāji un audzināmie 
ARN. LŪSIS 


Kas atcerēsies kādu mo maniem iepriekšējiem priekšlasīju- 
miem Radiofonā, tas zinās, kāds bija toreiz konstatējums: 
mums jācenšas visiem iespējamiem līdzekļiem mazpulku jaunatnē 
nostiprināt nācionālo pašapziņuunpār 
liecību par ētiskoun garīgo normu abso- 
lūto raksturu. 

Mums jābūt nomodā par jaunatnes dzīvi. Un, ko tad 
nozīmē šis tik daudzkārt vietā un nevietā lietotais uzmudi- 
nājums — „nomodā būt." Nomodā būt, pēc manas pārliecī- 
bas, nenozīmē tikai uzmanīgi sekot jaunatnes dzīvei, kritizēt 
viņas mērķus, darbus un ideālus. Diemžēl, tā tas daudzreiz 
notiek. 

Atcerēsimies daudzo audzinātāju neapmierinātos spriedumus 
par tagadējā laika jaunatni, kas visu redz ar vakardienas un 

aizvakardienas brillēm. Bet dzīve, tāpat kā upe, neapstājas 
savā tecēšanā. Laiks iet uz priekšu ar, vai pret mūsu gribu, 
arvien nesdams jaunas atziņas un patiesības. Ar kritizēšanu 
jaunatnes audzināšanā vien neko nepanāksim. Šī laika jau- 
natne ir citādāka, nekā tā, kas auga, varbūt, desmitiem gadu 
atpakaļ citādos apstākļos un citādā apkārtnē. Dr. T. Celms šos 
apstākļus nosauc par „sliktiem un īpatnējiem. („Tagadnes problē- 
mas"). Un tādos apstākļos mūsu jaunatnei tiešām nācās 
augt tāpēc, ka mēs nebijām nomodā par viņu. Visa jaunatnes 


audzināšana valstiski nācionālā un reliģiskā garā — sevišķi 
ārpus skolas — deva tai visai maz paliekoša. 
Tālāk — nomodā būt nenozīmē jaunatnei tikai uzstādīt 


lielus un dažreiz arī cēlus ideālus un mērķus, tikai uzvest viņu 
uz ceļa um tad teikt: „Ej nu tālāk, kā pats māki un vari!" 

Nomodā būt nozīmē pašam dzīvot jau- 
natnes dzīvi, aizmirst, ja tas kādreiz ir 
nepieciešami, sirmos matus un sāpes kau- 
los, iet blakus jauniem ļaudīm vienmēr 
un visur, nevien nostādīt tos uz ceļa, bet 
arī atbalstīt turpmākā gājumā. 

Šai sakarībā es jau pagājušā priekšlasījumā teicu, ka vecākai 
paaudzei, resp. audzinātājiem, jārāda jaunatnei 
priekšzīme. jaunatnei ir redzīgākas acis, nekā mēs daž- 
kārt domājam. Viņas ausis spēj saklausīt to, ko mēs dažkārt 
nedzirdam. Jaunatne visu iegaumē. Viņa neko neaizmirst, bet 
patur prātā, un, ja vien rodas izdevība, mēģina pat neapzināti 
atdarināt. 

Tādā ceļā audzinātāju dotā priekšzīme jaunatni pavada 
dzīvē kā svētība, vai arī — kā lāsts. No šī viedokļa izejot, 
mēs varam tuvāki pieskarties mana šīs dienas darba tiešai temai 
un runāt par audzinātājiem un audzināmiem mazpulku darbā. 

Šim audzināšanas darbam nav lietojamas metodes, kādas 
paredzētas skolu programmās, bet te ietversies daži jauni, var- 
būt tikai mazpulku organizācijas darbam raksturīgi momenti. 


Kādam jābūt mazpulka vadītājam kā 
savas kopas audzinātājam? 

Atbilde nav tālu jāmeklē. Audzinātājam, lai tas varētu 
atstāt paliekošu iespaidu uz tiem, kas viņam uzticēti —j ā būt 
personībai. Bet personību. ir maz. Varbūt vienam no 
simta varam dot šo goda pilno apzīmējumu. Tomēr — visiem 
dota vaļa, iespēja izaugt par personībām. Ikvienam 
audzinātājam pēc tā neatlaidīgi jācenšas — nostiprināt savas 
cēlās un cildenās īpašības un iznīdēt negātīvās. Lai ir, varbūt, 
kādreiz matos jau sācis vizēt gadu sudrabs. Lai ir, varbūt, 

rokas kļuvušas gurdas un tāds kā mitras zemes smagums iegu- 
lies kājās. Nekas. Augt un veidoties cilvēks var vist mūžu. 
Un, kas to nedara, tas patiesībā jau līdzinās kokam, kura . 
lapās spirgts vēl saskatāms zaļums, bet saknes jau sākušas trū- 
dēt. Kas grib citus mācīt — tam pašam jāmācās. Tikai 
tāds audzinātājs, kas ar savu dzīvo priekšzīmi rādīs jaunatnei 
ceļu uz priekšu, spēs uzminēt audzināšanas noslēpumu. 

Loki koku — kamēr tas jauns. 

Neviens nevarēs apstrīdēt, ka šim sakāmam vārdam daudz 
patiesības. Bet daudzreiz šī locīšana notiks nepareizi. Viņa 
notiek tā, ka jaunā stāda serdetiek pārāk dziļi ievainota. Katrs 
zēns, katra meitene ir jāaudzina individuāli. Jaunatne ir dzīvs 
organisms, kugām nedrīkst uzlikt šabloniskus «audzināšanas žņau- 
gus. Katram zēnam un meitenei audzinātājam jāpieiet ar savu 
metodi. Audzinātājam jāiepazīstas ar katru mazpulka dalīb- 
nieku atsevišķi, jāmēģina uzminēt to, kas viņu interesē, jāredz, 
kādā pasaulē viņš dzīvo un vēlas dzīvot. Mazpulku darbā tas 
samērā viegli iespējams. Un tā ir liela priekšrocība, kuras trūkst, 
piemēram, skolai. | 

Mazpulka vadītāja pienākums ir uzmeklēt mazpulka dalīb= 
niekus mājā. Tur viņš redz, kādā apkārtnē bērni dzīvo, 
iepazīstas ar viņu vecākiem, sastop savus jaunos draugus 
ražēnā darbā. Un nekas dzīvē tā netuvina veco un jauno 
paaudzi, » kā darbs. Darbā dzimst draudzība. Darbā rodas: 
savstarpēja uzticība un cieņa. Un tas pats audzinātājs, kas, 
varbūt, klasē dažreiz ār rūgtu sirdi ir ielicis savam skolnie- 
kam — mazpulka dalībniekām, kādā priekšmetā sliktāku atzīmi, 
tagad redz, ka ir viens priekšmets, kujā zēns vai meitene 
nestāv pēdējā vietā. Šis priekšmets, kujā atzīmēs daudzreiz 
liek pati dzīve, ir darbs. Un tā izlīdzinās daudzās 
plaisas, kādas, diemžēl, dažreiz valda starp skolniekiem klasē 
un audzinātājiem katedrā. | 

ir vēl kāds cits vaibsts audzinātāja garīgā sejā, kās tā 
saista un aizrauj jaunatni, ka tā savu audzinātāju nekad neaiz- 
„mirst. Tas — ticība savai lietai un mērķim. Ir audzinātāji, 
kas mēreni savā ticībā. Viņi dara savu darbu ar interesi, 
bēt... Vienmēr paliek tāds mazs „bet*... Šādiem vadītājiem 
trūkst īstās sirdsdedzes un darbā nepieciešamās sajūsmas. 
Dziļa nesatricināma ticība ir dažreiz vairāk vērts, kā stipras 
rokas un sudrabaina galva. Jums, mazpulku vadītāji, jāturas pie . 
tādas pat ticības, kādu mūsu zemnieku jaunatnei ir dāvājis 
mazpulku Virsvadonis, Ministru Prezidents Dr. K. Ulmanis. .- 

Audzinātāji!  Mācīsimies mīlēt savos bērnos atjaunotās 
Latvijas rītdienu.  Mācīsimies mīlēt viņos savas neizdomātās 

domas, nesniegtos mērķus. Ticēsim, ka jaunatne tos piepildīs, 
ka viņa reiz nostāsies tās vagas galā, kupā mēs būsim arklu 
atstājuši, un teiks: šo vagu es dzīšu taisni uz priekšu, ne- 
vis: pa labi, vai pa kreisi. 

Mazpulka vadītājam jābūt jaunatnes iejūsminātā- 
jamun draugam, bet arī augstākai autoritātei. 

Vispirms runāšu par  mazpulka vadītāju kā par iejūs- 
minātāju. 

Kā skatoties uz mežu notālēm, mēs nevaram saskatīt tur 
atsevišķu koku. siluetus, tā arī mazpulku darbā daudzreiz ar 
praktisko mērķu sasniegšanas līdzekļiem un pielietojumiem 
pazaudējam organizācijas dziļāko iekšēju saturu un būtību. Tā 
arī mazpulku mērķi dažreiz tiek pārprasti. Mēs negribam 
izaudzēt tikai labus zemkopjus, āroda speciālistus, priekšzīmī- 
gus. darba darītājus u. t. t., bet rakstura cilvēkus, personības. 
Laiks, kas tagad nāks un kuga rīta vārtos mēs esam iegājuši, 
būs personību laikmets. Ne masa, ne pūlis, bet personības būs 
Latvju nākotnes noteicējas un rītdienas veidotājas. Un, jo vai- 
rāk mums būs šādu personību, jo drošāki varēsim savu laicīgo 
un garīgo. klēšu atslēgu glabāšanu uzticēt mūsu pēcnācējiem. Lai 
cilvēks varētu izaugt par personību, tad viņam jārod ievirze uz 
lielu mērķi. Es negribu šeit runāt par to, kā šo ievirzi maz- 
pulka vadītājs var dot saviem audzināmiem, ar kādiem līdzek- 
ļiem. viņš iejūsimo savus mazpulka dalībniekus, Nevienam. ne- 
interesē tas, kā putns gūst spārnus. Mēs. priecājamies tikai 
par to, ka tas vār lidot. Katrai lietai ir savs laiks. Der savā 
laikā skaists vārds, kas gaišu dzirksti iesviež jaunatnes sirdī. 
Ir labs. arī darbs un darba priekšzīme, sevišķi tad, ja pats 
mazpulka vadītājs tādu rāda. Piemēram — vai nebūtu skaisti, 
ja mazpulka vadītājs pats censtos jaunatni ierosināt uz kon- 
kurenci ar sevi (ziemas darbos, rokdarbu izstrādājumos u. t. t.). 


Bet tomēr aiz visa tā, kā to dara, kā veic kādu darbu, 
arvien jāstāv kādam augstākam mērķim un. ideālam, jo „dzīvot 
bez ideāla ir sliktāk kā nedzīvot nemaz.' (Vadoņa vārdi maz- 
pulku vadītāju sanāksmē). 

Šis laiks ir ideālu laiks. Mēs dzīvojam 
tādā laikā, kādu nav pierēdzējuši mūsu tālie tēvi un tēvu 
tēvi, kuru acis nu jau tik. sen kopš izgrauzusi kapu smilts. 
Mēs dzīvojam laikā, kādu nepieredzēs arī mūsu bērni un 
bērnu bērni. Šis laiks ir tas, kad lielā kalēja roka kaļ Lat- 
vijai jaunu dzīvi, un, kad visi ir aicināti stāties rindā pie 
ēzes, lai strādātu kopēju darbu. Ja kāds vēl tagad saka, ka 
mums nav mērķu un ideālu, ko piepildīt dzīvē un darbā, ideālu, 
kam .sekot, tad droši waram teikt, ka viņš melo. Mērķi un 

ideāli ir. Jums, mazpulku vadītājiem, jābūt tiem, kas ar 
savu vārdu un priekšzīmi aicina jaunatni pacelties augstāk, 
pāri dzīves tukšumam, ja viņa tādu domā esam redzējusi. 
Aiz tā pelēkā darba, kupu katrs mazpulka dalībnieks dara savā 
lauciņā un sētā — aiz tā jāliek lielāka doma. Mazpulka dalīb- 
niekam jāsaprot, ka viņš nestrādā tikai sev, bet visai lat- 
viešu tautai um viņas nākotnei. Cik apzinīgs viņš būs bijis savā 
darbā, ar cik lielu čaklumu un veiksmi viņš to būs veicis, 
— tikdaudz viņš kādreiz varēs darīt lielās dzīves izveidošanā, 
tikdaudz ūdeņa tas varēs liet uz mūsu tautas labklājības 
dzirnavām. 


Un, kur ir sajūsma,— tur ir varens spēks. Jaunatne daudz- 
reiz jūt sevi nespēkā. Šis nespēks vēl pieaug un vairojas 
tad, ja vecāki — mātes um tēvi, redzot bērna darbus un 
darbošanos, tos uzlūko tikai kā rotaļu, kā niekošanos. Tas 
ir slikti darīts. Tas ir nepareizi darīts. Nepareizi tāpēc, ka 
šāda audzināšana bērnus pieradina pakļauties apstākļiem, un 
dažreiz atteikties mo saviem mērķiem un ideāliem, ja jācī- 
nās ar grūtībām. Jums, mazpulka vadītāji, jāmāca jaunatni 
darīt pavisam otrādi. Īsts vīrs ir tas, kas nepadodas, bet droši 
ir ar mieru savu laivu griest arī pret likteņa vēju. N e- 
vis piemēroties apstākļiem dzīvē mums 
jāmācās bet piemērot dzīviun apstāk- 
|us sev. Liktenis ir tukšs un bezsatura vārds, kas dikti 
skan tikai gļēvuļu mutē. Stiprie likteņa nebaidās. Dzīve viņus 
neveido, bet viņi veido dzīvi pēc sava ģīmja un līdzības. Per- 
sonības uzspiež laikam savu zīmogu, ne, kā mēs to dažreiz 
domājam, — laiks personībām. 


Tas vārds, no kura jums, audzinātāji, jaunatne visvairāk 
jāsarga, skan: —es nespēju. „Es visu spēju, ko es gribu,'' tādu 
bausli rakstiet jaunatnes sirdīs. Tad viņa aizies dzīvē kā 
līdumnieks, kura plecos rīta saulē spožs mirdz cirvis, un ku- 
ram pazemīgi klanās pat slaidākie koki gāršā. 


Viena no skaistākām jaunatnes rakstura īpašībām ir — 
viņas nemiers, dziņa dzīvē izlaust sev ceļu uz gaišāku un skai- 
stāku nākotni. Un tas ir svēts nemiers. To nebūs apslāpēt, bet 
vēl pavairot. Nevajag bērnus pārāk ātri pakļaut praktiskā 
saprāta slogam. Dažreiz tālāk dzīvē uz priekšu tiek tie, kuri 
seko sirds aiciriājumam — un, vismaz man tā liekas, dzīvē 
labāk ir iziet bez galvas, nekā bez sirds. Mūsu Virsva- 
donis raksta šādus vārdus: „Es tomēr ticu arī tam, ka cilvēks 
nedzīvo vienīgi darbam un 'maizei; es ticu, ka viņam jārūpējas 
par prāta un sirds izglītību, par savas dvēseles izdaiļošanu, jā- 

rūpējas par to, lai varētu padarīt savu un līdzcilvēku dzīvi 
pilnīgāku un cilvēku cienīgāku.** 

Tik tālu par audzinātāju kā par iejūsminātāju. Turp- 
māk — par audzinātāju kā draugu un lielāko autoritāti. 

Jaunatnes draugs var būt tikai tas, kam pieder jaunās 
sirdis. Viņas iekarot nav nemaz tik grūti, kā tas daudzreiz 
liekas. Tikai tad vajaga dzīvi piedalīties mazā zēna un 
meitenes dzīvē. Nedrīkst būt tādas parādības, kura to nein- 
teresētu. Nedrīkst būt tāda jautājuma, kas dzimst mazā zēna 
vai meitenes galvā, kas tiem pašiem izliekas liels um svarīgs — 
bet mums, — niecīgs sīkums. 

No šādiem sīkumiem taču sastāv visa bērna dzīve. Šīki 
prieki, sīkas bēdas, sīki notikumi — viss tas ir viņu pasaules 
neatņemama sastāvdaļa. Mums, kā jau teicu, jādzīvo jau- 
natnes dzīve. Tikai tad mēs jaunatni pareizi sapratīsim, un 
viņa sapratīs mūs. Tikai tad, ja būs pārliecināta, ka ar tādu 
pat nopietnību, ar kādu tā jautās — audzinātājs atbildēs. Šai 
Ziņā audzinātājam jābūt ļoti smalkjūtīgam. 

Jaunatnes cieņa pret audzinātāju nedrīkst sakņoties bailēs, 
bet mīlestībā. Jaunatnei mīlestībā jāsaprot, ka tas, kas viņu 
vada, saprot vairāk, zina vairāk un vēl tikai labu. Tad viņa arī 
paļausies audzinātāja iespaidam un ļaus, lai to ved uz priekšu. 
Audzinātājs, kas kā mazpulka vadītājs spēlēs tādu kā pavēlnieka 
lomu, nekad nepanāks tik labus audzināšanas rezultātus, kā tad, 
ja viņš ietu pie jaunatnes kā līdzīgs pie līdzīgiem, un, nevis 
pats sevi izvirzītu pirmā vietā, bet pašai jaunatnei ļautu pa- 
mazām atzīt, ka viņš ir „primus inter pares*. 

Īsts valdinieks esot tas, kas valdot nevaldot (valdot bez 
varas palīdzības). To pašu apmēram varam teikt arī par audzi- 
nātāju. Īsts audzinātājs ir tas, kas audzina neaudzinot. 

Kopā strādājot, kopā darot vienu darbu, audzinātājs un 
audzināmais saprotas vislabāki. 

Tas būtu īsumā viss, ko varētu teikt par audzinātājiem 
mazpulku darbā. Protams — tikai vispārējās kontūrās. Tagad 
īsumā piegriezīsimies tiem, kurus audzinām, resp. — mazpulka 
dalībniekiem. 

Kā mēs skatīsimies uz jaunatni, un, it sevišķi to jau- 
natnes daļu, kura pulcējas mazpulkos ? 

Mācīsimies viņu pazīt tādu, kāda tā ir — ar viņas labām 
īpašībām, kļūdām, tikumiem un netikumiem. Nebūsim pārāk 
lieli ideālisti. Bet vairīsimies arī būt tādi tiesātāji, kuros sa- 
krājies tikdaudz žults, kas mūslaiku jaunatnē "nespēj neko 
pozitīvu un cildenu saskatīt. Apzināsimies, ka pie jaunatnes 
kļūdām pa daļai vainīgi esam mēs paši. Mums jādomā arī par 

to, kā šīs kļūdas novērst. Audzinot  mazpulka dalībniekus, 
lai ikviens mazpulka vadītājs tāpēc audzina arī sevi. 


Kas grēko pret vienu no šiem vismazākiem brāļiem un mā- 
sām, tas grēko pret atjaunotās Latvijas rītdienu un viņas cēlā- 
jiem. Viens no jaunā latka uzdevumiem ir — cīņa par tiku- 
miski šķīstu un neaptraipītu jaunatni, kura būtu saglabājusi 
jaunības, spēku un nobriestu noteiktā laikā kā auglis pie zara. 
Bet, lai varētu iet cīņā par tikumisku jaunatni, ir jābruņo- 
jas vispirms cīņai: par tikumisku ģimeni. Un jūs, mazpulka 
vadītāji, ievērojat, ka tā labā sēkla, kuru mazpulkā sēj, tikai 
tad varēs augt, ja ģimenes pavardā atradīs sev piemērotu augsni. 

Visu iepriekš teikto kopā savelkot, tā tad varam teikt, 
ka audzinātāja priekšzīmē, kuru tas kā iejūsminātājs un draugs 
dod saviem sekotājiem, ir tā galvenā un pareizā saite, kas vie- | 
nos šīs divas paaudzes, kuru gadu starpība, varbūt, ir krietni . 
liela, bet kas tomēr iet vienu, kopēju ceļu. To ceļu, kas no 
šīs dienas kā ziboša lenta aizvijas pretīm rītdienai, kuru sedz 
vēl topošās dienas ēnas un krēsla. To ceļu, kuru staigās "reiz 
jaunā arāju cilts, tulznainām rokām cieši turot karogu, kuru 
šodien redzam augsti plandam pie Latvijas zilām debesīm. 
Šim ceļam nav gala. Viņš ir tik tāls, cik tālu sniedzas mūsu 
ilgas um sapņi, domas par savas valsts un tautas rītdienu. 
Un, kad mēs paši noguruši būsim spiesti aiziet dusēt zem zaļām 
velēnām, tad caur viņu segu dzirdēsim, kā dimd to soļi, kurus 
esam vadījuši lielā dzīvē, kā paaudze pēc paaudzes nāk 
un aiziet, un tomēr nebeidz skanēt latvieša mēle šai. zemē, 
kurā esam izauguši un galvu nolikuši, kad darba cēlienam seko- 
jusi dusa. 


se ———— =, 


Priecīgs prāts cilvēkam dzīvē sniedz tik daudz ērtību un no- 
drošina tik daudz panākumu bez kādām mokām un grūtībām, 
kā to nespēj neviena cita īpašība - O. S. Mardens 

Kārļa Zeltiņa fonds lauksaimniecības rakstu 


godalgošanai 
A. PUNKA 


Kārļa Zeltiņa vārds ir labi pazīstams daudziem 'jo daudziem 
Latvijas lauksaimniekiem un arī visiem tiem, kas, kaut notālēm, 
sekojuši mūsu saimnieciskās dzīves attīstībai XX gadu 'simtenī. 
Vestienas Mežanši jau pirms Pasaules kara tika bieži pieminēti 
un dāudzināti gan dažādās zemkopju un lopkopju sanāksmiēs, 
gan .laikrakstos un lauksaimniecības žurnālos. Kārlis Zeltiņš, 
kurš bija mācījies Vecpiebalgas draudzes skolā, jau tad kļuva pa- 
zīstams nevien kā Mežānšu saimnieks un ievērojams lauksaim- 
nieks, bet arī kā rosīgs sabiedrības darbinieks un lauksaimnieci- 
bas rakstnieks. Jau 1903. gadā viņu ievēl par Vestienas lauk- 
saimniecības biedrības priekšnieku, kā šīs biedrības pārstāvis 
Zeltiņš piedalās Rīgas Latviešu b-bas lauksaimniecības nodaļas 
sapulcēs tn 1906. g. Rīgas Lauksaimniecības centrālbiedrības no- 
dibināšanā. Visa viņa turpmākā darbība jo cieši saistās ar Šo 
jauno organizāciju. 


Kad 1904. g. mūsu zemē nodibinās pirmās lopkopības pār- 
raudzības biedrības, viena mo tām rodas Vestienā. Tos laikos 

bija liels lopkopības pārraugu trūkums, un Kārlis Zeltiņš 
uzņemas viņu praktisku sagatavošanu, ko arī ar labiem panāku- 
miem veic. 

Darbodamies dažādos vēlētos amatos aktīvi līdz Rīgas (vē- 
lākās Latvijas) Lauksaimniecības centrālbiedrībā un tās dažā- 
dos pasākumos, viņš vairākas reizes apceļo arī Dāniju, Zviedriju 
un Vāciju, iepazīstas ar turienes lauksaimniecības sasniegumiem 
un ir pirmais, kurš 1911. gadā uzsāk brūno govslopu uzla- 
bošanas darbu ar ievestiem dāņu buļļiem. 

Kara laikā Zeltiņš ir lopu rekvizīcijas komisijas priekšnieks 
un sugas lopu evakuācijas organizētājs un vadītājs. Cik varē- 
dams, viņš cenšas mazināt. bēgļu postu un glābt vērtīgos govs- 
lopus, bet ari no paša Mežanšu ganāmpulka maz kas paliek pāri. |, 


1919. g. Zeltiņš nopērk Krimuldas Pupas un neatlaidīgā darbā 
padara tās par priekšzīmīgu saimniecību, ar ļoti labi iekoptiem 
laukiem, teicamu ganāmpulku un plānveidīgu saimniecības va- 
dību. Mežanšus viņš nodod savai jaunajai paaudzei. Visu laiku 
Kārlis Zeltiņš piedalās arī sabiedrības darbā, gan vietējās biedrī- 
bās Krimuldā, gan dažādās plašākās organizācijās un pasākumos: 
lasa referātus, piedalās ekspertīzēs, sanāksmēs, kongresos, pa vaļas 
brīžiem uzmet vienu otru apcerējumu. 


Pēc Latvijas Lauksaimniecības kameras nodibināšanās 1935. 
gadā Kārli Zeltiņu ieceļ par divu sekciju — Būvniecības un Lop- 
kopības sekcijas priekšsēdētāju. Viņš kļūst.arī Nācionālās celt- 
niecības komitejas padomes loceklis. 

Sevišķi darbīgs Pupu saimnieks ir Lopkopības sekcijas priekš- 
sēdētāja amatā. Plašām zināšanām, bagātīgu pieredzi viņš ar 
tīri jauneklīgu dedzību, aizrautību un ticību ķeras pie svarīgo | 
lopkopības jautājumu risināšanas — sevišķu vērību piegriez- 
dams labas lopbarības sagādāšanai, ganībām, lopkopības pārraudzī- 
bai un tās darbinieku stāvokļa uzlabošanai. 


It labi zinādams, ko ar sapratīgu, sistēmatisku, neatlaidīgu 
darbu var panākt, viņš arī citus gan personīgās pārrunās, gan 
dažādās sapulcēs, gan rakstos skubināt skubina saņemties, sa- 
purināties. Tā kādā 1936. g. „Latvijas Lauksaimniekā" iespiestā 
apcerējumā „Ko dod pārraudzības biedrība lopkopjiem?"* Zel- 
tiņš viņiem uzsauc: „Metīsim nost savu pagurumu, savu maz- 
dūšību. Ticēsim savam nesalaužamam arāja zemes spēkam, 
ticēsim sava darba panākumiem. Tie tad arī nāks! Nenokār- 
sim galvas, ja būtu arī kādas neizdevības. Ja nebūtu tūliņ pa- 
šiem vēlamu pānākumu, tad priecāsimies par savu kaimiņu gū- 
tiem. Panākumu priekā pukstošā sirds dos arī jūsu rokām spē- 
kus tos gūt!" 

Tāds īsos neizskaistinātos sausa protokola vārdos ir Kārļa 
Zeltiņa vispusīgās darbības zīmējums. 


Atzinīgi šo darbību novērtējot, viņš par izciliem nopelniem 
lauksaimniecības veicināšanā nevien apbalvots ar Triju Zvaigžņu 
ordeni, bet viņa vārdā arī nosaukts uz Prezidenta Dr. Kārļa U1- 
maņa ierosinājumu 1936. g. 27. martā, Latvijas Lauksaimnie- 
cības kameras un Latvijas Tirdzniecības un rūpniecības kameras 
galveno komisiju kopējās sēdes dienā, nodibinātais fonds lauk- 
saimniecības rakstu godalgošanai. 


Šā, Kārļa Zeltiņa fonda līdzekļi izlietojami godalgām par 
iepriekšējā gada periodikā — žurnālos un laikrakstos — iespie- 
stiem vai atsevišķās grāmatās iznākušiem izciliem sacerējumiem 
lauksaimniecībā vai tās atsevišķās nozarēs. 


Fonda līdzekļos ieplūst. 1) atsevišķu personu, organizāciju un 
iestāžu ziedojumi un novēlējumi; 2) Latvijas Lauksaimniecības 
kameras budžetā šim nolūkam ik gadus paredzamās summas un 
3) gadījuma ienākumi. 


Godalgu piešķiršanai Latvijas Lauksaimniecības kameras pre- 
zidijs ieceļ pēc sava ieskata īpašu komisiju. Komisijas lēmumu 
apstiprina kameras prezidijs un tas tālāk nav pārsūdzams. Ko- 
misijas sastāvs: komisijas priekšsēdētājs un 4 referenti. Komi- 
sijas priekšsēdētājs līdz sava mūža beigām — 1937. gada 26. 
martam — bija Kārlis Zeltiņš, bet tagad ir c/s „Turība rikotāj- 
direktors agronoms J. Blumbergs; referenti — LLK ģe- 
nerālsekretārs agronoms K. Saliņš, Latvijas Universitātes 
Lauksaimniecības fakultātes docents agr. J]. Sudrabs, Zem- 
kopības m-jas Skolu nodaļas vadītājs agronoms J. Kamols 
un LLK loceklis lauksaimnieks O. Enzeliņš. 


„Sacensībai domātie darbi to autoriem jāiesniedz Latvijas Lauk- 
saimniecības kamerai ar uzrakstu: „Kārļa Zeltiņa fonda godalgo- 
šanas komišijai** līdz 31. janvārim. Viens autors var iesniegt arī 
vairākus darbus. Godalgošanas iznākumus pasludina un god- 
algas izsniedz LLK nākošā pilnā sapulcē. Attiecīga noteikumu 
piezīme nosaka, ka komisija var godalgot arī tādus darbus, kurus 
paši autori godalgošanai nav iesnieguši. 

No sacensības izslēgti darbi, kurus godalgojis jau Kultūras 
fonds; šo darbu autori ar saviem citiem darbiem tomēr var pie- 
dalīties konkursā. 


„ Godalgu var piešķirt vienam autoram arī vairākus gadus no 
vietas. 


Ja neienāk neviens pilnvērtīgs godalgojams darbs, tad god- 
algu piespriešanu var atlikt. 

Kārļa Zeltiņa fonda summas pārvalda, tāpat fonda. darbve- 
dību pārzina Latvijas Lauksaimniecības kamera Jelgavā, Viestura 
piemiņas pilī. 

Visi tie lauksaimnieki, par kuru sasniegumiem priecājamies mēs 
paši un kuru panākumus apbrīno arī ārzemnieki, vienmēr bijuši 
un ir lielos draugos ar iespiesto vārdu: grāmatām, žurnāliem, 
laikrakstiem. Stāstot par savu saimniecību tapšanas gaitu, 
viņi nekad neaizmirst piezīmēt, cik daudz ierosmju tiem devuši 
Bērzmuižas izmēģinājumu saimniecības vadītāja, vēlāk Latv. 
Ūniver. profesora Jāņa Berga un citu mūsu agronomisko darbi- 
nieku, lauksaimniecības rakstnieku, kodolīgie sacerējumi žurnā- 
los u. c. izdevumos. Tas vien jau skaidri liecina, ka lietpratīgu, 
interesantu, saprotamā valodā sacerētu rakstu tiešā nozīme 
lauksaimniecības kultūras celšanā un lauksaimnieku ienākumu 
vairošanā nav noliedzama. Un šie sasniegumi iepriecina nevien 
pašus lauksaimniekus, bet arī lauksaimniecības rakstniekus, ko 
apliecina jau viens no pirmajiem ši līduma līdējiem Matīss Stobe 
pirms 140 gadiem savas „Latviskās gada grāmatas" uzrunā: 
„Tas manim lielu prieku dara, kad es pie tā ko spēju palīdzēt, 
jeb caur labām mācībām Jums tos dažādus darbus pie bērnu au- 
dzināšanas, lauku, lopu, dārzu un māju kopšanas, cik spēdams, 
pavieglināt.” ! 

Lauksaimniecības rakstnieki, ticēdami labākas, skaistākas, 
pilnvērtīgākas dzīves iespējai un mudināt mudinādami pēc tās dzī- 
ties, šai ziņā palikuši uzticīgi, tam, ko pirms gadiem 70 jau pauda 
„Pēterburgas Avīzes': „Tas nav tiesa, ka Dievs šo pasauli cilvēkam 
par vergu ieleju radījis. Viņš grib, tas ir Viņa nolikts prāts, ka 
"visiem cilvēkiem ir še pasaulē būs labi klāties. Viņš grib, lai 
visi ir še virs zemes laimīgi ir. Tas ir grēcīga aplamība šo pasauli 
ar viņas mantām apsmādēt, pats sev savu krustu uzlikt caur 
kūtrību, nesaprašanu u. t. projām un tad uz augšu skatīdamies 
sacīt: tur, tur, tur būs visām bēdām gals. Tas ir grēks. Tev 
būs še virs zemes mantas sakrāt; tev būs par tavu labklāšanu 
gādāt; tev būs tavas miesas veselību un spirgtumu, un ko vēl var 
klāt pielikt, jaukumu, visu, visu, kas pie viņas Ķetes verā ņemt, 
jo tava miesa ir tava gara mājoklis.' 


Uz Prezidenta Dr. Kārļa Ulmaņa ierosinājumu nodibinātais 
Kārļa Zeltiņa fonds lauksaimniecības rakstu godalgošanai nevien. 
cildina tā vīra piemiņu, kura vārdā, viņa ievērojamos nopelnus |, 
Latvijas lauksaimniecības attīstībā un veicināšanā atzīmējot, 
fonds nosaukts, bet dod lielu morālisku gandarījumu 
| arī visiem citiem šo rakstu sacerētājiem, skubinot viņus uz 1 skaistā 
censties rakstīt vēl labāk, saturīgāk, saprotamāk un skaistāk. 
nekā līdz šim. 

Šogad, 12. augustā, Latvijas Lauksaimniecības kameras piln- 
sapulcē jau dažās nozarēs varēja pirmo reizi izdalīt Kārļa Zeltiņa 
fonda piešķirtās godalgas. "Tās saņēma lauksaimniecības rakst- 
nieki: agronoms Pēteris P o mmers par grāmatu „Lopbarības 
ražošana un lopu ēdināšana", agronoms Felikss Jaunzemis 
par rakstiem laukstrādnieku jautājumā, agronoms Jānis Bergs 
par apcerējumiem zāļāju un lopbarības jautājumos un lopkopības 
pārraugs Pēteris Ezertēvs par rakstiem, kuros viņš propa- 
gandējis kacenu kāpostu audzēšanu. 


Kārļa Zeltiņa fonda darbību un līdz ar to mūsu lauksaimniecī- 
bas rakstniecību un arī pašu lauksaimniecību var veicināt 
visi: gan sacerot. ievērības cienīgus rakstus, gan ziedojot fon- 
„dam līdzekļus vai atstājot mantojumus, gan rūpējoties pār Jau 
iespiesto rakstu izplatīšanu tautā, par to lasīšanu, izprašanu un 
par tanīs gūto vērtīgo atziņu izlietošanu sava darba atviegloša- 
nai, savas saimniecības ienākumu. vairošanai un savas dzīves iz- 
daiļošanai. Bet ja kādreiz mums uzmācas skumjas, ka Latvijai 
vēl daudzas zemes lauksaimniecības rakstu lasīšanā priekšā, tad 
tomēr neatmetīsim ar roku, bet gan savus aicinājumus vēl vairāk 
pastiprināsim, atceroties nelaiķa Kārļa Zeltiņa vārdus: „Daudz- 
reiz tiem ļaudīm, kas viegli maina savus uzskatus, pietrūkst iz- 
turības jaunā izvešanai, un pie pirmās neizdevības viņi uzsākto 
pamet. Kas tikai pēc pamatīgas pierunāšanas un pierādīšanas 
atzīst jaunos uzskatus un jaunos mērķus par pareiziem, tie ne- 
kad nepaliek pusceļā, bet uzsākto izved līdz galam, gūst arī vē- 
lāmos panākumus un sasniedz uzstādīto mērķi.* 


Latvieši, kas nevīžo grāmatas lasīt, muižas putniem līdzinās 
G. Stenders 

Kas jāievēro, jaunus mazpulkus organizējot 
Agr. K. ĶIRSIS 


Katram jau zināms, ka mazpulki ir lauksaimniecības rakstura 
jaunatnes ārpusskolas izglītības organizācijas, un tādēļ ļoti bieži 
sastopam uzskatu, it kā mazpulki darbojas vienīgi lauksaimnie- 
cības un mājsaimniecības veicināšanai, lai mācītu jaunatni ap- 
strādāt zemi, izaudzēt dažādus augus, puķes, arī dzīvniekus, 
strādāt dažādus rokdarbus un amatus. Tāpat ir zināms, ka 
mazpulku dalībnieku lauciņi noder bieži vien kā paraugs lauk- 
saimniekiem ar savām jaunām kultūrām, labāku mēslojumu, 
apkopšanu, — tā tad palīdz celt visu mūsu lauksaimniecības 
kultūru. Mazpulku lauciņos izaudzētos kultūraugus dalībnieki 
pārdod, nopelnot paši līdzekļus savām vajadzībām, arī skolas 
naudai, tā tad mazpulkā mācās arī patstāvīgi saimniekot. Tas 
arī ir viss, ko bieži par mazpulkiem runā un ko saprot par 
mazpulku uzdevumiem un mērķiem. 


Arī tas, ka mazpulku organizēšana un vadība visā Latvijā, 
saskaņā ar likumu, ir nodota Latvijas lauksaimniecības kame- 
rai, pavedina domāt, ka mazpulki var kaut ko dot tikai tiem 

jauniešiem, kuri nākotnē domā nodoties lauksaimniecības dar- 
bam, un ka tai jauniešu daļai, kas izvēlēsies citas darba no- 
zares, mazpulku organizācija nav piemērota. Še jāaizrāda, ka 
tas pavisam tā nav. Mazpulki nav domāti tikai lauksaimniecī- 
bas un mājturības veicināšanai. 

To mērķi un uzdevumi ir daudz pla- 
šāki — mazpulki audzina mūsu valstij 
krietnus, darbīgus un apzinīgus pil- 
soņus. 

Mazpulku organizēšana un virsvadība visā Latvijā ir padota 
Latvijas lauksaimniecības kamerai tādēļ, ka tā ir iestāde mūsu 
valstī, kas stāv vistuvāk lauksaimniecībai — tai, no kuras mēs 
visi pārtiekam. Un lauksaimniecības lietas ir jāizprot katram 
jaunietim — vienalga, vai tas būtu laucinieks vai pilsētnieks, 
vai tas būtu nodarbināts tieši lauksaimniecībā vai citā kādā 
darba nozarē. Bet lauksaimniecības kamera, paturot mazpulku 
virsvadību tieši agronomiskā ziņā, audzināšanas jautājumus vien» 
mēr saskaņo ar Izglītības ministriju, kas vada audzināšanās 
darbu visā valstī. 


Mazpulki ir jaunatnes organizācija, kas darbojas nevis 
pēc pašu jauniešu ieskatiem, bet gan atrodas vecākās paau- 
dzes noteiktā vadībā, un šinī mazpulku vadības darbā pa lie- 
lākai daļai ir saistīti skolotāji. "Tas darīts ar nolūku, lai jau- 
natne ne tikai skolas darbā vien, bet arī 
ārpusskolas, sabiedriskā darbā būtu saf- 
stīta ar skolotājiem, lai skolā iegūtās zi- 
nāšanas un izveidojušies uzskati nepaliktu 
tikai skolas sienās, bet ietu līdzi turpmākā 
dzīvē un darbā. 


Mazpulku kustības īpatnība un pamats ir darba princips. 
Jaunatne jāradina pie darba un jarūpējas, lai darbs tai būtu 
mīļš, šēžot skolas solā un arī skolu atstājot, sperot pat- 
stāvīgus soļus savā dzīvē. Mazpulku kustības pamatnosacī- 
jums tādēļ arī ir, ka katram mazpulka dalīb- 
niekam pilnīgi patstāvīgi jāveic kāds 
darbs, kas būtu saistīts ar lauksaimniecību, mājsaimniecību 
vai citu kādu praktiskā darba nozari. Šis darba uzdevums 
jāveic pilnīgi patstāvīgi no sākuma līdz galam, uzņemoties par to 
pilnu atbildību savu biedru, vecāku, audzinātāju un vadī- 
tāju priekšā. Še slēpjas lielais uzdevums — ieaudzināt 
jaunatnei katru pasākumu izpildīt patstā- 
vīgi līdz galam un vienmēr būt atbildīgam 
par savu darbu. Jaunatne mācās saprast, ka nav nozī- 
mes tādam darbam, ko gan labi iesāk, bet nepabeidz. Nozīme 

ir nobeigtam un labi izpildītam darbam. Šādi strādājot, jaunatne 
pārliecinās par darba vērtību un svētību. Lai rādītu jau- 
natnei, ka tikai krietns darbs dod labas sekmes un panā- 
kumus, mazpulkos ir ievesta dalībnieku godalgošana un ap- 
balvošana. Nevienā citā organizācijā darba princips netiek 
tā uzsvērts kā mazpulkos. Patstāvīgi darīts darbs, sevišķi 
darbs laukā un dārzā, mazpulku dalībniekiem sniedz arī daudz 
vērtīgu pieredzējumu un atziņu. Mazpulku dalībniekos tā no- 
stiprinās dabas un zemes mīlestība. Tā savukārt ietekmē jau- 
natni pieķerties ar dedzību un sirsnību savai dzimtenei, savai 
tēvuzemei un valstij. 


Mazpulkos jāapvieno ne tikai jaunatne, kas apmeklē skolu, 
bet arī tie jaunieši, kas skolu nobeiguši, kuriem bieži vien 
trūkst piemērotas sabiedrības. Par ārpusskolas jaunatnes saistī- 
šanu mazpulkos ir bijušas pārrunas un arī iebildumi pret to, jo 
šī jaunatne ienesot it kā citādāku garu mazpulkos. Tā esot 
brīvāka un to nevarot tik stingri audzināt kā skolas jaunatni. 
Bet šim apstāklim ir jācenšas tikt pāri, pirmā laikā skolu bei- 
gušos apvienojot atsevišķā sekcijā pie mazpulka. Tiem var 
dot arī sarežģītākus darba uzdevumus nekā mazākajiem. 
Tomēr galvenā doma lai vienmēr ir un paliek — skolu 
beigušo jaunatni vadīt pēc vadītāja ieska- 
tiem un, mazpulku idejas garā tāpat kā tos, 
kas vēl sēd skolas solā. Tādējādi ar mazpulka 
palīdzību skolotāji it kā ieaug jaunatnes dzīvē un darbā. 
Reizē ar to skolotāji ieiet dziļāk arī pieaugušo sabiedrībā, no 
kuras viņi pēdējos gados bija atsvešinājušies. 

Mazpulku darbība ir īpatnēja tanī ziņā arī, ka tā nenorit 
tikai pašā mazpulkā vien, ne arī tanī skolā vien, pie kuras | 
mazpulks pastāv, bet izpaužas ari mazpulka dalībnieku ģime- 
nēs. Mazpulka vadītājs, apmeklēdams savus dalībniekus mā- 
jās, tuvāk sadraudzējas ar dalībnieku vecākiem, bet pēc tam 
šī draudzība pāriet arī plašākā sabiedrībā. Tā skolotājs kļūst 
par visas sabiedrības vadītāju, sabiedriskās dzīves centru. Arī 
mazpulka dalībnieki, vēlāk pieauguši, darbosies tanī garā, kādā 
viņu vadītājs tos būs audzinājis skolā «un pirmā sabiedriskā 
darbā — mazpulkā. Strādājot mazpulkā, visos dalībniekos no- 
stiprinās pārliecība, ka darbi nav šķirojami melnos un baltos. 
Līdz šim vēl vienam otram bija uzskati,. ka uz to baltrocīti, 
kas savas rokas strādājot nenosmērē, ir jāskatās labāki, tas ja- 
vērtē augstāk. Šie uzskati ir jāaizmirst. Sacensības mazpulkā, 
veselīgā mērošanās spēkiem ir labākais rādītājs tam, kādus 
panākumus un kādus darbu kalngalus mēs savā ikdienišķā 
dzīvē varam sāsniegt patstāvīgā darbā, um ka nevajag savu 

dzīvi dibināt tikai uz cerībām — dabūt vietu kādā iestādē 
vai firmā. Darbs.mazpulkā rāda, cik tālu var iet centība un 
kādus augļus tā nes. 

Pirmā sākumā mazpulki pastāvēja tikai laukos, bet tagad 
tie strauji izplatās arī pilsētās. Un jāsaka, ka arī pilsētu jau- 
natne mazpulkos ir atradusi savu vietu, jo mazpulki vispār 
sagatavo darbam un dzīvei. Pilsētu jaunatnei ir jāpazīst lauk- 
saimniecība, jāzina, kā laukos dzīvo un strādā, jo mūsu zemē 
nedrīkst būt tādu pilsoņu, kas nezinātu, kā rodas maize, kas 
ikdienas atrodas viņu galdā. Pilsētu mazpulku dalībnieki ap- 
ciemo lauku mazpulkus ne tikai vairs savas izpriecas dēļ, bet 
lai redzētu, kā strādā lauku jaunatne, lai sacenstos ar to, lai 
mērotos spēkiem. Sacensībās pilsētu mazpulku jaunatne pār- 
liecinās, ka pilsētu jaunatne nav vērtīgāka par lauku jau- 
natni. Šādās jaunatnes kopējās sanāksmēs nostiprinās pārlie- 
cība, ka visi "mācās, dzīvo un strādā, lai arī kādā vietā un 
darbā katrs strādātu, nevis atsevišķu cilvēku labumam vien, 
bet par labu visai kopībai. 

Jaunus mazpulkus vēlams dibināt tikai tur, kur 
tie patiešām nepieciešami — ja jaunatnei, kas vēlas 


Kā dalībnieki mācās 

mazpulkā darboties, pastāvošie mazpulki ir attāluma dēļ neaiz- 
sniedzami. Tikai nedomāsim, ka tmazpulkam obligātoriski 
jābūt pie katras skolas. Katras skolas skolniekiem gan vaja- 
dzētu darboties mazpulkā, bet tuvākās skolās, sevišķi 1. pakā- 
pes, par divām vai trim var noorganizēt kopēji vienu maz- 
pulku. Mazpulku dalībniekos jāieaudzina pārliecība, ka vie- 
nai skolai jāsadarbojas ar otru vislabākā 
saticībā. Šim saticības garam jāvalda arī starp skolu sko- 
lotājiem un savukārt starp tuvākiem mazpulkiem un mazpulku 
vadītājiem. Mazpulkā var katrs atrast piemērotu nodarbošanos 
savām spējām un interesēm, jo pie mazpulka var pastāvēt bez 
praktiskā darba nozarēm arī dažādas sekcijas — literārā, drā- 
matiskā, sporta, atturības, veselības kopšanas, kooperācijas, 
aviācijas u. t. t. Mazpulkā katrs skolotājs-audzinātājs var 
veltīt savas zināšanas mūsu jaunatnes labā, jo mazpulku 
uzdevumi un mērķi ir arī katra audzi- 
nātāja un visu vecāku kopējs uzdēvums 
un pienākums — izaudzināt mūsu jauwu- 
natni par tādu kas par visu vairāk mī- 
lētu darbu un mūsu tēvu zemi. 


Skola ir arkls, ar ko iznīcināt nezāles J. Cimze 

Skolas un ārpusskolas mazpulki 
KR. BERKA, 614. Jelgavas mazp. vad. 


No visā lielā Latvijas mazpūulku skaita tikai nedaudz ir tādu, 
kas nav saistīti ar kādu skolu. Šie nedaudzie ārpusskolas mazpulki 
var ierosināt domāt, ka to skaits ir pārāk mazs vai ari, ka tie lieki. 
Esmu dzirdējis vadītāju — skolotāju ierunas pret šo mazpulku 
darbību un pastāvēšanu, pamatotas ar to, ka katrs jaunietis, kas 
vēlas darboties mazpulkā, var atrast tādu katrā pagastā un pil- 
sētās skolā. Daži skolotāji norāda arī uz to, ka skola nespēj kon- 
trolēt to savu skolēnu ārpusskolas dzīvi, kas darbojas šādos maz- 
pulkos. "Mana raksta nolūks tādēļ ir ierosināt pārdomāt, vai un 
kādas lietas ir kritizējamas ārpusskolas mazpulku darbībā, vai 
tiem nav arī kādas priekšrocības audzināšanas darbā un mazpulku 
idejas piepildīšanas sekmēšanā, un beidzot — vai arī skolu maz- 
pulkiem nav daudz kas no viņiem jāmācās. 

Nav noliedzamas tās priekšrocības, ko dod mazpulku kustībai 
skola. Jau tas vien, ka skolotājs ir gatavojies jauniešus mācīt un 
audzināt, atvieglo mazpulku augstākai vadībai sameklēt tos, kam 
uzticēt kāda mazpulka vadību. Ja arī visi skolotāji nav labi audzi- 
nātāji, un ja arī īstu vadītāju viņu vidū ir vēl mazāk, tad tomēr 
no lielā skolotāju skaita atradīsies vairāk kā no katras citas pro- 
fesijas ļaudīm tādu, kas gribēs un liela daļa arī varēs būt 
labi skolotāji, sevišķi vēl, ja viņi ar prieku būs izvēlējušies skolo- 

tāja arodu, lai būtu vienumēr jaunatnes vidū, to mācītu un pilnī- 
gāku veidotu. 

Skola, parasti atrazdamās pagasta centrā, atvieglo 
mazpulka dalībnieku sapulcēšanos un dažos pagastos vienīgi var 
dot telpas sanāksmēm. Bez tam lielākā daļa mazpulku dalīb- 
nieku ir tais gados, kam skolā obligātoriski jāiet, un tikai nedaudzi, 
kas gadu dēļ varēs vēl būt aktīvi dalībnieki, nebūs skolēni. 


Skola prasa skolēniem, lai tie pildītu savus pienākumus sko- 
las darbā, un to pa daļai nosaka arī mazpulku noteikumi. Tikai 
skolotājs, saziņā ar vecākiem, novērtējot skolēna sekmes un cen- 
tību, var daudz maz pareizi apsvērt, cik un kurš no viņa skolē- 
niem var un drīkst ziedot savu brīvo laiku kādam ārpusskolas 
darbam. Jā, ir pat skolēni, kam tieši audzināšanas interesēs 
kāds papildu darbs uzliekams, kāds pienākums uzticams, bet arī 
to vislabāk noteiks skolotājs un vecāki. Skolotājiem audzinā- 
šanas darbā jāatrodas sakaros ar bērnu vecākiem. Tas atvieglo 
bērnu piesaistīšanu mazpulka darbam. Nav viegli skolotājam 
un vecākiem kontrolēt, vai bērns lietderīgi izmanto brīvo laiku, 
ja tas darbojas kādā ārpusskolas organizācijā. Daudzreiz ve- 
cāki, bērnu ilgstošu lūgumu ietekmēti, atļauj viņiem iestāties 
un darboties organizācijās, kuru mērķus un darba metodes tie 
paši nesaprot, pat nepazīst un bieži nepazīst arī tos vadītājus, 
kam uzticējuši sava bērna audzināšanu. Pie skolas nodibināts 
mazpulks ir arī labākais līdzeklis, sevišķi laukos, kā jaunatni 
ilgāk saistīt pie skolas, pie kopējiem darbiem un mērķiem 
ari pēc skolas atstāšanas un pat pēc pilngadības sasniegšanas. 
Ja agrāk tautskolotājus pamatoti uzskatīja par visa pagasta 
iedzīvotāju audzinātājiem, tad tagad mazpulka vadītājam daudz 
vieglāk par tādu kļūt. Cik mums vecākā paaudze grūti ietek- 
mējama lietderīgu jauninājumu ievešanā, tik neatlaidīgi maz- 
pulku dalībnieku sasniegumiem jāpierāda viņu maldīšanās šai 
virzienā. Vecākus, interesējoties par savu bērnu darbiem un 
sasniegumiem, bieži ietekmē'tās idejas, kultūras un darbu pa- 
ņēmieni, par kādiem esam iejūsminājuši viņū bērnus. Minētie 
apstākļi jau norāda, kāda nozīme mazpulku pastāvēšanai pie 
skolām. 


Nav mazums arī to apstākļu, kas traucē skolas mazpulku 
darbību. Vieglā iestāšanās, bez lielākām pūlēm un lūgumiem 
skolā un vecākiem, samazina dalībniekam to prieku, kādam va- 
jadzētu būt, kad viņu uzņem mazpulkā. Bieži dalībnieks pat 
neizjūt, ka tagad viņš nav vairs tikai skolēns, bet arī skolas maz- 
pulka dalībnieks, ka viņam jābūt labam skolēnam, lai būtu labas 
atsauksmes par mazpulku no vecākiem un tiem skolotājiem, kas 
nedarbojas mazpulkā. Ir novērots, ka citu skolēnu priekšā 

dalībnieki neprot aizstāvēt skolas mazpulkam nepareizi tēmētos 
apvainojumus, neprot vai negrib arī pašu mazpulku kustību 
skolas biedru starpā ne izskaidrot, ne propagandēt, vai nu to uz- 
skatot par vadītāja pienākumu, vai arī par vispār pieņemtu un 
saprotamu. 

Dažkārt citu ārpusskolas jaunatnes organizāciju biedri — 
skolēni ir šai jautājumā aktīvāki. |, Jau neilgu laiku pēc pašu 
iestāšanās, viņi dedzīgi aģitē, stāsta savus piedzīvojumus un 
pieredzējumus un cenšas pat atrast attaisnojumu dažādām ga- 
dījuma kļūdām. Bet ne katrs skolēns var būt mazpulka 
dalībnieks! Skolā ir jāiet katram, bet lai kļūtu par mazpulka 
dalībnieku, tad ne tikai jāgrib un jāspēj labi pildīt skolas pienā- 
kumi, bet ar sirdi un prātu jāveic arī mazpulka pienākumi un 
uzdevumi. Ja tāda apziņa būs, tad vadītājs um mazpulku da- 
lībnieki ar labām sekmēm varēs piepildīt viņiem uzticētos, mēr- 
ķus un uzdevumus, stiprināt ne tikai dalībnieku, bet visu 
skolēnu cenšanos „uz augšu.” 


Sekmīgu sadarbību skolas mazpulkā traucē tās attiecības, 
kādas pastāv starp skolēniem no vienas un skolotājiem no otras 
puses. Lai kā arī vadītājs — skolotājs cenšas mazpulka darbā 
atgādināt, ka viņš šeit nav „skolotājs*', tomēr dalībnieki, jo sevišķi 
lauku mazpulkos, uzskata viņu tikai par skolotāju. 
Tas samazina mazpulku dalībnieku pašierosmi un pašdarbību. 
Maz ir to „drošo”', kas vispārējās sanāksmēs kaut ko jaunu ie- 
rosina, pamudina citus un paskaidro, bet vēl mazāk ir to, kas 
patstāvīgi vai arī savā saimē ko labu izdomā un izdara. Pat 
valdes locekļi un saimju vecākie „nevarīgi'* visu gaida un visu 
atstāj nokārtot vadītājam — skolotājam. Vai tas ir „respekts” 
vai „bailes'* no skolotāja, bet ja tāda paša vecuma, tās pašas kla- 
seēs un dažreiz tie paši jaunieši citos apstākļos un citās organizā- 
ciļās un bieži pat citas skolas mazpulkā ar labiem panākumiem ri- 
kojas daudz patstāvīgāki, tad gribas vainot šās „attiecības” 
skolēnu un skolotāju starpā kā darba kavētāju skolas mazpulkā. 

Ir tiesa, ka dažreiz vaditāji — skolotāji riecenšas parādīt to 
starpību, kādai jābūt skolotāja un skolēnu, vadītāja un dalībnieku 
starpā. Skolas un ārptūsskolas atidzināšanas metodes stipri at- 
šķiras viena no otras. Mūsu panākumi tikai tad būs patiešām 
labi, ja šo starpību visi vadītāji sapratīs. Ja pat pie nometņu 
ugunskura skolotāji nevar apsēsties savu dalībnieku vidū, ar 
tiem kādu kopēju saucienu noorganizēt vai līdzi izsaukt, bet 
gandrīz vai visi nostājas aizmugurē, tad gan jāsaka — kādu 
vēsumu sēj, tādu arī saņem pretī. Ja tādā attālumā turēsim 
savus dalībniekus visur um vienumēr, kā rotaļās, kopējos iz- 
braukumos um darbos, diezin, vai tad varēšim panākumos mēro- 

ties ar tiem vadītājiem, kas nav skolotāji um kas ar mazāk zinā- 
šanām, bet ar lielāku sirsnību, aizraušanos un prieku iet un 
strādā līdzi saviem dalībniekiem. 

Runājot par ārpusskolas mazpulkiem, būtu jāpieskapas gan- 
drīz vai tām pašām parādībām, tikai ar citādiem slēdzieniem. 
Nezinu, vai varam domāt par ārpusskolas mazpulkiem laukos, 
kur jau pie pamatskolām pastāv mazpulki, jo tad līdzi savstarpē- 
jai sacensībai var ieviesties arī kļūmīgas parādības. Intensīva 
darbība un laba audzināšana gan nav iespējama, ja mazpulkā 
pārāk liels dalībnieku skaits. Varbūt nemazinātos skolas maz- 
pulkā dalībnieku skaits arī tad, ja pie lauksaimniecības bied- 
rības pagastā nodibinātos otrs mazpulks. Ja biedrības mītne 
ir pagasta citā malā, varbūt tas būtu pat vēlami un atvieglotu 
darbu vadītājam skolas mazpulkā. Pagaidām jau mēs esam 
spiesti no tā atturēties. Bet bērnu mazpulkiem pietiks vien- 
mēr, ja tik pietiktu vadītāju, kas viņus organizētu un tā 
organizētu, lai tie darbā sacenstos bez naida un skaudības. 

Pilsētās, kur vidusskolās um sevišķi pamatskolās skolēnu 
skaits ir ļoti liels, liekas, ir nepieciešami, lai dibinātos daudz vairāk 
ārpusskolu mazpulku. Tad mazinātos lielais dalībnieku skaits 
atsevišķos mazpulkos, un dalībniekiem būtu iespēja izvēlēties 
tos vadītājus, kura ietekmei tie labprātīgi un ar sekmēm padotos. 
Vadītājiem — skolotājiem būtu arī jācenšas saskatīt tās priekš- 
rocības audzinātāja darbā, kādas var sagādāt ārpusskolas maz- 
pulki un no tiem, ja vajadzīgs, arī mācīties. Būtu jāmācās cienīt 
tie vadītāji, kas bez speciālām zināšanām, ar lieku drosmi, ticību 
un spējām audzinātāju darbā nāk skolotājiem talkā. Meklējot 
viņu kļūdas, būtu jānorāda arī līdzekļi to novēršanai. 

Sekmīgai ārpusskolas mazpulka darbībai labs vadītājs ir | 
svarīgāks nekā tā biedrība, pie kuras mazpulks nodibināts. Ne- 
runājot nemaz par mācītājiem, agronomiem un virsniekiem, 
kam arī audzināšana nav sveša, labi mazpulka vadītāji var būt 
katra darba darītāji, ja vien tiem patīk būt kopā ar jaunatni, 
to audzināt un ja ir tikdaudz paškritikas, lai atzītu savas kļūdas 
un trūkumus tn no tām mācītos laboties. Mums gan nav spe- 
ciālas literātūras un mums nav arī sevišķu vadītāju sagatavoša- 
nas kursu, bet, labi gribot, var atrast padomu devējus un padomus, 
tos sevī uzņemt un derīgo izmantot. Divi jelgavniekiem pazī- 
stami, tagad mirušie, Viestura savienības dibinātāji un vadītāji, 
būdami ierēdņi, bija tomēr ļoti apdāvināti jaunatnes iejūsmotāji 
un audzinātāji. Arī citur, kā pilsētās tā laukos šādu cilvēku nav 
tik maz, um domājams, ka ar šādiem vadītājiem skolotāji iet roku 
rokā, bet kas mazpulku dibinājis un vadītāja pienākumus 
uzņēmies tikai priekšnieka tiešās vai netiešās mudināšanas vai 

kādu citu interešu dēļ, tas nekad nebūs labs vadītājs, kaut arī būtu 
skolotājs. 

Arpusskolas mazpulkā vadītāja un dalībnieku starpā nekad 
nebūs tā vēsuma, kāds dabīgi iespiežas skolu mazpulkos. Ja 
arī šāda mazpulka vadītājs būtu skolotājs, visi dalībnieki nebūs 
viņa skolēni. Mazpulka vadītājam šeit nav jābaidās „pazaudēt”** 
savu skolotāja autoritāti, ja arī viņš kādā kopējā rotaļā zaudē 
vai dzīvo līdzi kā „liels bērns". 

Arī paši dalībnieki mazpulka sanāksmēs un darbos dzīvāki 
piedalīsies, jo, būdami no dažādām skolām un klasēm, nav sai- 
stīti ar citām kopīgām interesēm. Ar pūlēm iegūdami skolas un 
vecāku atļauju darboties ārpusskolas mazpulkā, dalībnieki cen- 
šas pildīt visas tās prasības, kuras uzdod vadītājs, skola un ve- 
cāki, lai darbība nebūtu, kaut arī uz laiku, jāpārtrauc. 

Vadītāja darbs ārpusskolas mazpulkā ir grūts, daudz grūtāks 
nekā skolas mazpulkā. Savus dalībniekus viņš redz tikai ko- 
pējās sanāksmēs, tam jāsazinās arī ar vecākiem un skolu. Ne 

mazpulku ražojumu apskate ne cits kāds sarīkojums nedod pamatu 
dalībniekam aizbildināties, ja viņš nav sagatavojis skolas uzde- 
vumus. Skolas mazpulku dalībniekiem šāda rīcība arī godu ne- 
dara. Vadītājs nedrīkst atļaut sekmēm mazināties skolā, kaut 
arī darbs mazpulkā nebūtu tam par cēloni. Ārpusskolas mazpulka 
vadītājam ir jārada dalībniekos interese, lai no dažādām skolām 
un sētām piesaistītu klāt jaunus dalībniekus, vecākajiem aizejot. 


Savi trūkumi ir kā ārpusskolas tā arī skolas mazpulkiem, un 
tikai viens no otra mācoties um viens otru papildinot, vadītāji 
var tos mazināt un tā arvienu augstāk celt mazpulku nozīmi un 
darbu Latvijas jaunās paaudzes veidošanā. Nav pamata sacīt, 
ka ārpusskolas mazpulki traucētu skolas darbu. Viss atkarājas 
no tā, kāds ir mazpulka vadītājs un kā viņš ievēro skolas prasī- 
bas. Ar noliegumiem darboties ārpusskolas mazpulkos nedrīkstētu 
traucēt labu vadītāju darbu un centību, bet par sliktiem vadītā- 
jiem un viņu rīcību būtu jāziņo inspektoriem, lai tos piespiestu 
laboties vai atrastu viņu vietā citus. 

Beidzot vēl jāaizrāda, ka vienā otrā skolas mazpulkā būtu vē- 
lams saistīt par palīgiem vai sekciju vadītājiem ne tikai skolotā- 
jus, bet arī citas personas, kam šim darbam ir interese. Maz- 
pulku darbi un uzdevumi ir lieli, un aktīvu vadītāju šim darbam 
nekad nebūs par daudz. | 


Kas bērniem skola, tas pieaugušiem laikraksti un grāmatas 


V. Olavs 

Latvju rakstu saturs un pielietošana 
JĒKABS BĪNE 


Lēnām, bet droši mūsu raksti atgūst savu goda vietu mūsu 
rotājumos. Mūsu rakstus vairs neuzskata par tukšām technis- 
kām un materiāla nejaušībām. Tāpat atkrīt arī apgalvojumi, ka 
mūsu rakstu svarīgākā īpatnība ir viņu stūrainība. Uzvaru ir 
guvis uzskats, ka no svara nav vis mūsu rakstu stūrainība, bet 
gan viņu elementu raksturs un saturs. Mūsu raksti tādā kārtā 
nostājas blakus mūsu tautas dziesmām, jo arī viņi tagad liecina 
par mūsu vecās kultūras saturu un dižumu, un tāpat kā dziesmas 
— dod tradiciju spēku mūsu topošai latviskās Latvijas kultūrai. 
Ir zudusi burvība, kas bija pārvērtusi mūsu senču man- 
tojuma dārgumus par tukšām un nevērtīgām lauzkām. Mūsu 
acis ierauga atkal zeltu un sudrabu mūsu senās kultūras pūrā. 
Ir nokritušas zvīņas.no acīm, kas neļāva saskatīt īsto patiesību. 


Ieskatoties mūsu rakstu krājumā, mēs redzam nevien viņā 
tērptos padomus, bet redzam arī, ka šie raksti lietoti noteiktā 
nolūkā. Tie cieši saistīti ar priekšmeta ideju. 


Ja veclatvietis izrotāja savu darba rīku, ieroci vai kādu citu 
derīgu priekšmetu ar rakstiem, tad to tas darīja ar nolūku pavairot 
ŠĪ priekšmeta nozīmi. Izrotāšana bija līdzīga labu padomu 
daudzināšanai. Latvietis cieši ticēja, ka daudzināt dievišķo un 
labo var. nevien vārdiem, bet ka to var arī ar rakstu zīmēm, un 
ticēja, ka daudzinātais ieviešas. Šī iemesla dēļ tad arī atrodam 
svētās zīmes uz visikdienišķākiem priekšmetiem, jo visiem tiem 
vajadzēja daudzināt līdz ar kulta priekšmetiem dievotos simbolus. 
Latviete un latvietis grieza, cirta un izrakstīja visu savu apkārtni 
svētzīmēm, lai izskaustu ļauno un ieviestu labo. 


Cērt, cērt durēm zobena krustu, 

Cērt Vellu, cērt skauģus, cērt raganas! 
Cērt Laimu iekšā, 

Nelaimi ārā! D. 18826. 

Un tā mūsu senči to mēdza darīt sen senos laikos (Austrum- 
prūsijā — Ogradkā atrastais jaunā akmens laikmeta akmens cir- 
vis rotāts ar divkāršu Laimas skujiņu, bet māla trauki Māras līk- 
ločiem), un tā mēs to darām vēl šo baltudien, tik vairs bez īstās 
skaidrības un mērķa apzinātības. 


Šī rakstiņa nolūks ir noskaidrot mūsu rakstu īsto saturu, lai, 
tos izvēloties, mebūtu jālietā nevietā un bez kādas loģiskas 
sakarības, kā arī parādīt ar piemēriem par mūsu rakstu labu pie- 
lietošanu laikmetīgā lietišķā mākslā. 

Vispirms jāapskata Dieva jeb debess zīme, kas sastopama visu 
āriešu tautu ornāmentikā. Dievs (grieķ. Dzevs, sanskr. Djaus, 
lat. Diu, prūs. Deivas, leit. Dievas, ģerm. Ciu) un Debess Tēvs 
senāk un vēl tagad apzīmē vienu un to pašu. Dieva vārds atva- 
sināts no saknes div = spīdēt, kas apzīmēja arī debess spožumu. 
Ar Dieva debesstēva nosaukumu apzīmēts mums, tāpat kā visām ci- 
tām āriešu tautām saistījies atskārtums par vienīgo visas pasaules 
iemeslu, likumu un padomu. Gluži tāpat kā valodā, arī rakstu 
zīmēs Dievu un debesi apzīmē ar vienu un to pašu zīmi. Šī zīme 


līdzinās jūmtam (debesis — pasaules jumts), kas izveidota kā 
trīsstūris ar aso galu augšā vai arī kā pusloks (jumola šķēlums). 
Pirmo zīmi vēl papildina ar vienu vai trim apļiem — saulītēm 


galā (Saule, Saules meita un kalpone), bet otro — ar lāsītēm pārī 
lokam (zvaigznes). Šādi stilizētas debesu zīmes atrodamas kā 
mūsu rakstos, tā arī Indijas jatrās, grieķu, senprūšu, leišu, 
slavu un senģermānu ornāmentos. Kristiānisma simbolikā šī 
zīme paturēta kā trīsstūris ar aci vidū. Daiņās piemin šo jumtu 
un viņa zelta spāres šādi: 

Dievadēli klēti cirta, Saules meita cauri gāļi 

Zelta spāres spārēdami, Kā lapiņa drebēdama. D. 33754. 


1. att. 


Mādu Debe$$ zīmes 


CGS kāši, 











Mūsu ornātnentā šīs Dieva jeb debesszīmes izskatu rāda šai 
giairja ievietotie pirmie zīmējumi. 

2. un 7. zīm. ņemts no mūsu etnografiskiem traukiem un 

kokizēteādājumiekm, 3., 4., 5. un 6. zīm. atrodams uz senām rotas 


lietām un tagad vēl bieži uz lokiem, 8. — margu balsts, 9. un 11, 
— Latgales puķu trauki, 10. — krēsla balsts, 12. — galda kāja, 
13. — rotājums no Lielvārdes vaiņaga un 14. um 15. koka pa» 
kariņi. 


Indusi, grieķi, senprūši un senģermāņi šo zīmi tēloja pēc līdzī- 
giem principiem, tik stilizācijā ienesot grozījumus (skat. otros 
zīmējumus). 

Debess zīmi tagad: bieži izlieto koka izstrādājumu rotāšanai, 
ar klusu vēlēšanos, lai tajā vietā, kur atrastos šīs zīmes, nekad ne- 
trūktu Dieva padoma. 

Trešā illūstrācijā redzams Valsts Prezidenta reprezentācijas 
telpas galds, kur balsti — kājas izveidotas kā debesszīmes un 
pats galds rotāts ar Laimes skujiņu, ar stūraini stilizētu saulīti 
un zaru krustiem. Šo metu, ko zīm. māksl. Ansis Cīrulis, pie- 
vienoju šim rakstam, jo te labāki saredzams šīs zīmes veids, nekā 
uzņēmumos no pašiem priekšmetiem. 

Ceturtais attēls rāda dzīvojamās istabas iekārtu, kas bija iz- 
stādīta I Mazpulku izstādē. _ Te debess zīmes redzam krēslu 
atzveltnēs un zem roku balstiem, sauļotos stabus, kā puķu trau- 
kus (uz galdā un uz grāmatu plaukta) un stūrainos saules rakstus 
uz grāmatu plaukta durvīm. (Metu šai iekārtai gatavojis šī raksta 
autors). 

Par seno debess zīmju paveidiem jāuzskata arī baznīcu un 
citu ēku torņi, kur virs piramīdes vai kona smailes izveidota 
bumba — saulīte, pāri kurai tad novietots gaismas vēstnesis — 
Dieva putns — gailis. Kā nākošā zīme mūsu rakstos jāapskata 
Māras zīme, kas parasti tiek dēvēta par līkloci. 

Dievišķā Māte, visu māšu māte, vārdā Māra ir viens no ve- 
cākiem un dziļākiem cilvēces atskārtumiem. To pazīst Eiropā 
jau vecākā akmens laikmetā, un viņas vārds tad esot bijis Ma- 
Rea — māte ritošā, tekošā (H. Wirth, „Der Aufgang der Mensch- 
heit", 1928. g.). 


4. att. 

Grieķi zemes māti nosauc vairākos vārdos. Grieķu 
dievestīgās teiksmās vispirms pieminēta Gea — zeme, kas rada 
debesi (Uranu), kalnus un jūru (Pontu). 

Zemes māti Geu no grieķu dievestības izspiež skaidrāki ap- 
jaustā Rea, kuru godina par lielo māti (arī Dzeva māti). Rea 
apaugļo laukus un vīna kalnus, Reas vietā vēlāk nāk viņas meita 
Gemetra vai Demetra (ge — zeme + metra — māte), kas ir zem- 
kopības pārstāve, valstiskās un pilsoniskās kārtības un laulību 
dibinātāja, un Hera, Dzeva sieva. Viņa ir māšu aizstāve, sarga 
dzemdētājas un gādā par bērnu svētību. Romiešu Herai = Junai 
upurē govis un ziedus. Ja grieķu Māra ir zaudējusi savu vārdu 
un saskaldījusies vairākos tēlos, tad "daudz skaidrāka tā sagla- 
bājusies pie indusiem. Richards Frēlichs grāmatā: „Tamulische 
Volksreligion'* raksta, ka Dienvidindijā sevišķi izcila dievība 
ir Māra jeb Mariamma, viena no daudzām mātēm (Amma — 
māte). Tautā Māru identificē ar Kāli un Parvati, kas vēlāk aiz- 
ēno Māru. Viņa jāj kopā ar Šīvu (dabas spēku personificējums) 
uz buļļa muguras. Šīva ir Parvates — Māras vīrs un pārņem 
viņas lomu. Tādā kārtā Māras loma iet no rokas rokā, bet viņai 
pašai atstāj baku slimības uzlicējas un dziedinātājas uzdevumu. 
Māru tēlo kopā ar čūskām. Budisti lielo zemes māti Māru pār- 
vērš par vīrieti un nostumj velna lomā, atstājot viņam Māras 
meitas — kārdinātājas. Budisti zemi uzskata par ļaunuma un 
ciešanu cēloni un līdz ar to viņas radītāju un māti — par pašu 
nelabo. Tā Māras māte pārvēršas Indijas dievestībās. Tālāk 
Frēlichs apraksta arī Māras svētkus Indijā. Šie svētki norisinīv- 
ties šādi: — Kāds jauneklis ar gavēšanu un mazgāšanos 10 die- 
nas gatavojas šiem svētkiem. Svētku dienā viņš iet svinīgā 
gājiena priekšgalā pa pilsētas ielām, nesdams uz galvas trauku ar 
ūdeni. Trauks pārklāts ar margozas koka lapām. Šajā gājienā 
līdzi nes melnu Māras attēlu, aiz kura soļo kāds dziedātājs ar 
rokas — „damāras* bungām, dziedādams Mārai slavas dziesmas. 

S dziesmas saturs ļoti zīmīgs: 


„Nav neviena līdzīga dieva tev! 

Tu.valdi, tevi visi daudzina un tu sodi savus 
zaimotājus. 

No sava tempļa pie mums nāc, 

Apžēlojies par saviem bērniem, nemoci tos, 

Piedod mums mūsu pārkāpumus, 

Nedusmo un atņem slimības ar savu margozas zaru!" 

_ Mūsu daiņu Māra saistās ar zemi, ūdeņiem un gaisu, tādā 
kārtā iemiesodama sevī visu vielas pasauli. Viņai pieder zeme, 
kalni, avoti, upes un jūra (mare), kā arī pārējie šķidrumi — piens, 
asinis u. c. Māra ir dzīvības māte, viņas šūpuļos līgojas dzīvī- 

bas; viņa ir arī kapu māte — dzīvības ņēmēja. Māra palīdz sie- 
vietei viņas dzīves gaitās: viņa rūpējas par dzemdētājām; viņa 
ir pirmā šūpotāja un atnesēja, viņa apjož meitām zelta jostas, 
skubinādama stāvēt godā; viņa sēd sirdsēstos, ja redz vainagu 
valkātāju negodā; viņa paceļ sievām krēslu un ieņem tās sievu 
pulkā; viņa brauc sērdieņiem panākstos u. t. t. Māra palīdz 
darbiniecēm: viņa mielo malējas um rāda tām uguni, palīdz ga- 
nīt lopus, vīt slauktuves, vērt vārtus un cept maizi. Un beidzot 
Māra ir govju un aitu devēja, viņa noraksta govis raibas, skaita 
govis, kuļ sviestu un rokas slauka vītola lapās. Māra pārvēršas 
dažreiz par melnu vaboli, melnu vistu vai arī par melnu odzi. 
Tāda īsumā ir mūsu daiņtī Māra, no kuras stipri vien atšķiras 
katoļu Marija — ļaužu aizstāve pie sava dievišķā Dēla. No šī 
Māras apraksta gribētu vēl izcelt lielo līdzību starp Indijas 
un mūsu Māru, attiecībā uz bērna veltīšanas un sargāšanas uzde- _ 
vumu. Daiņas piemin šo Māras lomu dziļā pateicībā un bijībā: 
Es apvilku zīda svārkus | 

Līdz kājiņu galiņam, 

Lai ļautiņi neredzēja 
Māras mīļu dāvaniņu. D. 1060. 


Kur Māriņa basa tek 
Pār ābeļu līdumiņu? 
Pie jaunām sieviņām 
Grūtajās dieniņās. D. 1102. 


Pirtītēi ieiedama | 
Sviedu zelta gredzentiņu: | 
Ņem, Māriņa, gredzentiņu, 

Neņem manu dvēselīti. D. 1096. ! l 


Iziedama Mārai devu 

Dzīparotu prievietiņu. 

Ņem par ziedu, mīļa Māra, 

Pirmo pādes dāvaniņu, D. 1138. l 


Arī Indijas jaunās mātes, pateicībā par bērna dāvāšanu, no- 
liek zem margozas kokiem zemcilņus ar Māras simbolu — savītu 
čūsku attēlu. Blakus šim; Māras simbolam Indijas jatrās at- 
rodam vēl trīsstūri ar aso. galu lejā (kas apzīmē nevien zemes māti, 
bet arī vielu) un lauzto līkloci ar svītrojumiem t. s. piecu bantu 
ornāmentu. | 

Beidzot Māras aprakstā vēl būtu jāpiemin Māras mīļās krā- 
saš — melnraibie salikumi. Ja Indijā Māra soda ļaunos ļaudis, | 


emu ar A a 


344 | 





„izrakstīdama” tos ar melnām bakām raibus, tad pie mums Māra 
izrotā melnraibā rakstā govis, aitas un cimdus. 


Gosniņ, mana raibaliņa, Kas ielika raibus cimdus 

Kas tev” raibu norakstīja? Manā govju laidarā? 

Mīļā Māra norakstīja, Mīļā Māra ielikusi, 

Svētu rītu ganīdama. Raibas govis gribēdama. 
D. 32426. D. 29170. 


Kādreiz mūsu mitoloģijā ir izteikts uzskats, ka Māra stājusies 
Laimas vietā, viņu aizvietodama, bet pret šo uzskatu liecina vis- 
pirms tas, ka katrai ir savi uzdevumi — Māras uzdevumus jau 
pieminēju, un Laimas uzdevumi saistās ar mūža likšanu un lik- 
teņa piepildīšanu; otrkārt — ka daudzās daiņās tās blakus minētas: 


„«.. Man nošķīda brūni svārki 

Ar tām velna (joda) asinīm. 

Mīļā Māra, mīļā Laima, 

Kur es viņu izmazgāšu?  L. D. X. 1997, 21. 


Kas boriņai kojus āva, 
Kas galveņu sasukava? 
Svāta Mēra kojus āva, 
Laime golvu sasukava. L. D. III. 3874. 


Kādas tad no mūsu rakstu zīmēm attiecināmas uz Māras daļu? 

Ja salīdzinām daiņas pār Māru un it sevišķi tās, kur tā minēta 
kopā ar zemi, ūdeni vai gaisu, — tad redzam, ka viņa visbiežāk 
minēta kopā ar pirmiem divi elementiem — zemi un ūdenī. 
Udens apzīmēšanai ornāmenta simbolikā pie āriešu tautām pie- 
ņemts līklocis gan apaļā, gan stūrainā, gan savītā veidā. Zemes 
apzīmēšanai, turpretim, noder līmeniska svītra. Ja paraugāmies 
mūsu rakstos, tad šīs zīmes sastopamas lielākā sacerējumu daļā. 

S. att. 


Līkločus atrodam visbiežāki uz priekšmetiem, kam kāda saistība 
ar valgumu. Vai tā ir rakstītā ošu laiva, vai bļoda, vai krūze 
vai arī puķu trauks — arvien tur atrodam Māras zīmes — līk- 
ločus. Vecākās Māras zīmes atrastas jau agrā akmens laikmetā, 
par ko liecina ziloņkaula aproces atliekas, kas izraktas Ukrainē — 
Mecinā (Die diluviale Kunst — J. Bayer). Jaunā akmens laik- 
metā līkloču zīmes ir vienas no iecienītākām, it sevišķi baltu tau- 
tu zemēs. 

Sestā attēlā redzami Māras zīmju veidi, kā mūsu tā arī citu 
tautu ornāmentikā, pie kam šajā zīmējumā parādīti tik vienkār- 
šākie paveidi. 

Māras līkloči palikuši tik pat iemīļoti arī mūsu jauno laiku 
lietišķā mākslā. Sevišķi daudz tos sastopam keramikas un au- 
dumu nozarē. Septītais attēls rāda kādu skaisti rotātu kafijas 
galda lakatiņu, kas gatavots pēc māksl. A. Dzērvīša meta. 

Astotā attēlā Valsts Prezidenta māla servīze, ko pēc raksta 
autora meta gatavojusi Kuzņecova firma. Te bez Māras zīmēm 
redzamas saulītes un viena debēsszīme (uz puķu trauka). 

Ļoti sena ir arī mūsu Laimas zīme. Pirmo reizi (3000 g. pr. 
Kr.) to sastopam pie mūsu brāļu tautas — senprūšiem uz ak- 
mens cirvja un uz traukiem. Tur viņa tēlota kā skuja, zars vai 
žagars. Tādā pat izskatā sastopam to arī vēl tagad tautas mākslā. 

Ka šī zīme stāv sakarā ar Laimas. tēlu, to redzam no dāudzām 
daiņām. 

Secen sētu Laima gāja, 

olotu nesa padusē. D::1208; lji:Ksps 


Ej, Laimīte, tu pa priekšu, 
Kad es iešu tautiņās; 

Ej pa priekšu, trauc rasiņu 
Ar sudraba žagariņu. . 
EL, IŠITĀD.176835-. 


Tik upē nenoslīka 
Man ražēnis augumiņš, 
Ka Laimiņa (Dēklīte) nemetusi 
Žuburainu žagariņu. 
D. 31021. 


Paglabājies arī izteiciens — „tikt uz zaļa zara," pie kam šis 
zaļais zars te apzīmē laimi un izdošanos. 

Laimas zīme saglabājusies pie visām āriešu tautām, tik bieži 
vien atrauta no savas simbolikas. 

Tāpat kā Dieva — debess un Māras zīme var būt veidota 
lauztām un liektām svītrām, tāpat stilizēta arī mūža licējas — 
Laimas zīme. 

9. attēlā 8. piemērs rāda senprūšu akmens cirvi un 


9. — trauku rotājumu. Radniecīgus veidus šīm senām 
Laimas zīmēm rāda mūsu pašu tautas māksla — 2. un. 3. pie- 
9. att. 

mērs. 5. un 6. piemērs rāda Laimas zīmi durvju un križās ie- 
locošo galdiņu rakstā, bet 7. piemērs — Laimas zaru kopā ar SŠau- 
les zīmi uz Ķoniņciema klētsdurvju stenderes. 

Pārējie zīmējumi rāda mūsu radu tautu skuju un Zaru rakstus, 
kas saglabājušies pie šīm tautām vēl no kādreizējās kopējās kul»- 
tūras. 

Un tāpat kā iepriekšējās zīmes, Laimas zars saglabājies arī 
mūsu laikmetīgā lietišķā mākslā. Skaistu piemēru rāda 10. at- 
tēls, kur šī zīmē rotā Tallinā Latvijas sūtniecības telpas logu aiz- 
karus; kuru metu sacerēja māksl. A. Cīrulis. 


Turpmāk apskatīšu pārējās mūsu rakstu zīmes. 


Kas savu tēvu valodu kopj un godā, tas savus tēvus godā, 


un kas tos godā, tas pats godājams 
Kronvalda Atis 

Rokdarbi 


Etnografisko rakstu jaunais ietērps 
Mājt. skol. B. PRŪSE 


Mūsu senā latviskā kultūra ir atstājusi tik bagātu mantojumu 
paaudžu paaudzēm, ka tās neizsīkstošo pūru varēs cilāt kārtu 
kārtām, gadu gadiem. 

Daiņas lasot, varam saskatīt latvieša īsto seju, dabu, darbu, 
tikumus un sadzīves formas. Arī latviskais ornāments nav ma- 
Zāk kupls un bagāts mūsu daiņās. Kamēr latviešu tauta pastāvēs, 
tikmēr mēs daudzināsim savas tautas dziesmas, un tāpat mums 
jādaudzina arī mūsu senie raksti. 

Katra kultūrāla tauta traucas savā attīstībā uz priekšu, meklē 
kautko jaunu, nevēlamo atmet, labo patur, mazākās tautas seko 
lielajām tautām kā paraugam, modernizējas un pieskaņojas laika 
garam. Arī mēs, latvieši, tādi esam, un mums tādiem arī jābūt. 
Mēs ejam līdztekus lielām tautām, esam daudz jauna un-laba 
guvuši, kā mums agrāk nebija, bet mēs nedrīkstam savā trauksmē 

aizmirst savas tautas garu un tās NIEVEIO ja gribam saukties 
latviešu tauta. 

Kalpojot svešām varām, dzīvojot variiiāku spaidos, itkā. pie- 
mirsās pašas tautas vērtības. Vairīdamies nicināšanas, latvietis 
paslēpa pūru ar bagātiem rakstu krājumiem, vai, sekodams tikai 
svešo tautu paraugiem, aizmirsa, kas pašu lādē glabājas, un tā gadu 
maiņās latviskais aprakās putekļos un atsvešinājās no savas tautas. 

Kad latvietis atkal sāka staigāt pats savā zemē un mīt senās 
tēkas, tad gribējās atjaunot un atveidot to, kas sentēviem bijis 
svētums un tradicijas. 

Sākumā tik labi vis neveicās, jo, gadu straumēm pāri šalcot, 
bija daudz kas aizšalcis līdz. Sākumā daudzi kļūdījās, pētīdamī 
un interesēdamies par senatnes mākslu un arī ornāmentiku. Vai- 


rāk bija minējumu kā neapšaubāmu faktu, bet raksturīgā latvieša - 


neatlaidība ik gadus atrada un noskaidroja to, kas bija nezināms 
un neskaidrs. 

Līdz šim dziļākas un plašākas zināšanas par latvisko ornāmentu 
bija tikai šaurāku interesentu grupām, bet tagad šīs zināšanas 
kļuvušas pieietamas plašākām aprindām. Rādot mūsu ornāmentu 
pareizā izpratnē, tas gūst arvien lielāku atzinību tautā un latvju 
rakstus no jauna iemīļo.  Latviskais ornāments redzams dzīvok- 
ļos, sabiedriskās ēkās kā laukos, tā pilsētās. To redzot, pilnīgi 
izzūd uzskats, ka senais, latviskais ornāments būtu novecojis, savu 
laiku pārdzīvojis, kas būtu novietojams mūzejos un glabājams kā 
senās latviešu tautas dārga piemiņa. Rodas atkal no jaunā pa- 
mudinājums vecos rakstus celt godā. 


Mums nav jāatdarina tikai etnografiskie tērpi, priekšmeti un 
rīki, jo tad mēs būsim tikai vecā atdarinātāji un nekā jauna ne- 
radīsim. Mūsu uzdevums radīt jaunas vērtības un veco izlietot 
ka līdzekli jauno vērtību iegūšanai. 

To pašu ornāmentu, ar kuru rotāts tautas tērps, mēs varam 
atveidot uz priekšmetiem, kas vairāk pieskaņojas mūsu dzīves 
apstākļiem. Ja rokdarbu mīļotāja vai mīļotājs pašķirstītu senos 
rakstus un padomātu par vienu otru rakstu salikumu, tad nemaz 
nenāktos grūti radīt labu darbu. 

Mums ir bagātīgi krājumi cimdu rakstu, kuru elementus pār- 
veidojot un saliekot, var radīt spilvenu, segu, paklāju u. c. kom- 
pozīcijas. Cimda raksts parasti iedalās divi daļās: kātiņa un 
delnas rakstā. Šie raksti atšķiras viens no otra arī krāsas ziņā. 
Kātiņā vairāk sakopo spilgtākas krāsas, lielāku ornāmentu nekā 
delnā uņ joslu norobežo ar krāsainu svītru iežogojumu. 

Vienkāršākais cimda raksta pārveidošanas paņēmiens ir šāds: 
par paklāja meta noslēdzēja un ierobežotāja malu izvēlas cimda 
kātiņa rakstu un pārējo laukumu noklāj ar delnas rakstu (1. att.). 

1. att. 


Pārveidojot cimda rakstu, jāizvairās rakstu stipri palielināt, 
jo līdz ar to tas zaudē savu raksturu un kļūst neveikls un smags. 
Ja rakstu nepieciešami palielināt vairākkārt, tad tas katrā ziņā 
jāpapildina ar jaunu raksta elementu, vai arī jārada lielāka krāsu 
dažādība.  Kātiņa raksta ierobežojums var būt visām četrām 
malām vienāds un var arī divām īsākajām malām. likt kuplāku, 
platāku joslu, bet garākajām malām ņemt tikai daļu no platā 
raksta joslas. Šī josla katra par sevi tad ir noslēgta, stūros tās tikai 
pieskaras viena otrai (2. att.). Šis ir visparastākais etnografiskais 
stūru salaidums. > Veido arī vēl tādus stūru savienojumus, kur 
stūri savieno ar kautkādu figūru, (3. att.). Vēl var 
būt arī stūru savienojums, kāds redzams 4. att. Taisno stūru sa- 
vienojuma veidu (5. att.) sastopam retāk. Tādu savienojumu 


a. "tk 3. att. 4. att. 5. att. 

lieto tikai tādām kompozicijām, kur raksts pilnīgi iekļaujas iz- 
gatavojamā priekšmeta lielumā, formā un kura simmetrijas uz 
visām pusēm vienādas. Tāpat stūra veidojums nedrīkst traucēt 
tālākā raksta ritmu. Kompozicijām ar centrālo rakstu, rozeti, 
sauli, vai zvaigzni vidū labi noder Rucavas un Nīcas krekla raksti 
un kabatas lakati. Centrālais raksts var būt divpusīgi simmetrisks 
un arī ar iedalījumu, līdzīgi klētsdurvīm, ar rombu vidū vai sku- 
jotās joslās. Centrālam rakstam pieskaņo arī ierobežotājas malas, 
kuras saskaņo ar centrālā raksta simmetriju. 6. attēlā redzams 
pārveidots Rucavas krekla pleca raksts spilvena salikumā. Raksta 
pārveidošana ir diezgan viegla, ļo šie raksti ir simmetriski. Ja 
rakstā ir puse no koka vai zvaigznes, tad otru pusi piezīmēt, iegūt 

četrstūra vai kvadrāta veidu nav grūti. Tad var vēl rakstu papil- 
dināt ar vienu otru raksta elementu, lieko atmetot, un etnografis- 
kais krekla raksts pārveidosies glītā, modernizētā latviskā spilvena 
rakstā. 

Tāpat var pārveidot villaiņu rakstus, kā bagāto un klasisko 
Krustpils villaines, Lēdmanes sievu cepuru rakstus, lietojot tos 
dažāda veida paklājiem, servjetēm, galdautiem, ņemot kaut daļu 
no bagātām raksta joslām. 7. att. servjetīte rotāta Lēdmanes sievu 
cepuru rakstā. 

Bagātīgi ierosinātāji dažādiem salikumiem ir arī lielā jostu 
rakstu izvēle. Jostu raksti izmantojami kā iežogotāju joslas un 
arī kā patstāvīgi rakstu elementi salikumos. Vienā jostā var sa- 
skaitīt pat divdesmit un vairāk rakstu variantu. Rakstu dažādība 
sastopama visvairāk Krustpils um Lielvārdes jostās, Krustpils un 
Jaunsaules villainēs. Ir vēl daudz rakstu veidu un paraugu, kas 
dod jaunas ierosmes neskaitāmu izdomu veidiem. 

Latvisko ornāmentu orīģinālus un pareizos atveidus varam at- 

labus salikumus Žurnālā „Zeltene”, „Zeltenes rokdarbu grāmatā"* 
u. C. Lai kompozīcija kļūtu pilnīga, tad līdzīgi raksta saskaņaī 
jārada saskaņots krāsu salikums. To var panākt, izvēloties trīs- 
krāsu vai četrkrāsu saskanīgu akordu, kuru var vēl tonēt tumšākās 
un gaišākās krāsu niansēs, panākot bagātu krāsu dažādību sa- 
likumā. Ja iežogotājas joslas atdala no vidus raksta, tad arī krāsu 
ziņā jāievēro šis princips. Noslēdzējas malas ņem tumšākos toņos . 
kā centrālo un vidus rakstu. Ja moslēguma malās ir vairākas 
rakstu joslas un svītras, tad tās kontrastē savā starpā kā raksta, 
tā krāsas ziņā, izmainot rupjāko rakstu ar sīko, tumšos toņus ar 
gaišajiem. Lai kontrasti starp iežogotāju malu un vidus rakstu 
krāsas ziņā nebūtu pārāk asi, tad iežogotāja malā vairāk jālieto 
tās krāsas, kas vidus rakstā izteiktas sīkos laukumiņos, lai dotu 
salikumā zināmu kopību. Vislabāko krāsu harmoniju var ieģūt, 
ja salikumam par pamatu izvēlēsimies pelēkus toņus. Ārī neutrālā 
pelēkā krāsa nebūs tik laba, bet gan labāk zaļi pelēku, zilipelēku, 
sarkanpelēku, dzeltenpelēku (smilšu krāsu) sārtiviolētu pelēku 
u. t. |. Pieskaņojot vienai no minētām pelēkām krāsām pārējās 
krāsas, radīsies patīkams krāsu zieds. No spilgtām krāsām lielos 
laukumos labāk izvairīties, bet lietot tikai sīkos rakstiņos un mazos 
laukumiņos, lai atdzīvinātu kompozicijas mierīgos (pelēcinātos) 
toņos ieturētos laukumus. 

Lai panāktu vēlamo krāsu saskaņu, darbu izpildot, tad vis- 
ļabāki strādāt ar pašu krāsotām dzijām, kuras teicami krāsojas 
augu krāsās. lIztrūkstošās krāsas var iegūt ar paciņu krāsām, 
jaucot dažādas krāsas ar neūtrāli pelēko. Tādā veidā var iegūt 
skaistus pelēcīgus toņus, līdzīgus augu krāsām. 

Rokdarbu mīļotājas, kuras grib darināt darbus latviskā stilā, 
lai nemēģina tikai atdarināt, bet gan radīt kautko jaunu, izteikt 
savu gaumi, ielikt darbā savu stilu. Ja darbs būs pašas izdomāts 
un izpildīts, tad viņa vērtība divkāršosies. Varbūt, ka viena otra 
pašas izdoma un veidojums būs daudz mākslinieciskāks par pa- 
raugzīmējumu. 

Ja ir interese uz rokdarbiem, krāsu saskaņošanu, tad nav grūti 
pamodināt interesi arī uz kompozīciju radīšanu. 


Daba likusi tās cēlās jūtas katrā labā sirdi, ka tā pati par 
sevi vien nevar kļūt laimīga, bet ka tai sava laime jāmeklē citu 
labklājībā | Ģēte 

Pārrunas 


Vadītāja īpašības 
B. RADZIŅŠ 


Mūsu laikos audzināšanas mērķi ir kļuvuši citādi nekā tie 
bija senāk. Vēl pirms kāda gadu desmita par audzināšanas 
mērķi uzskatīja cilvēka intellekta attīstību — izaudzināt cilvēku, 
kas sevi apzinās, loģiski domā, izprot apkārtni un tās apstākļus 
prot izmantot savā labā, kura rezultāts bija individuālisms un 
brīvā konkurence. Pēdējā pasaules saimnieciskā krize un polī- 
tiskie notikumi tomēr visā pasaulē ir pierādījuši, ka viens cilvēks 
_- mav nekas. Cilvēkam jādzīvo ne tikai sev vien, bet arī citiem, 
jāmācās savas intereses pakļaut citu, sabiedrības interesēm, un 
nevis brīva konkurence, bet plānveidīga sadarbība var radīt 
kopīgus, vēlamus dzīves apstākļus un laimi. 

Ja audzinātāji agrāk apmierinājās ar audzināmā prāta at- 
tīstīšanu, zināšanu iegūšanu un goda jūtu un citu mīnimālo sa- 
biedrisko normu ieaudzināšanu, tad tagad audzinātāja uzdevums 
bez minētā ir audzināmā rakstura izveidošanā, viņam arī aktīvi 
jāpiedalās dzīves izveidošanā vispārības labā, viss labais un. vēr- 
tīgais jāaizstāv, un ne tikai jāaizstāv, bet arī jācīnās par to. 

Dabas likums ir Dieva likums. Mums bieži vien liekas, ka 
"mēs savu dzīvi varam dzīvot tā, kā mēs to iedomājamies — bet 
patiesībā tā nav. Daba ir noteikusi mūsu dzīvi, un to veidot mēs 
vāram tikai pa daļai. Kas savu dzīvi veido saskaņā ar dabas 
likumiem — dzīvos, kas ne — iznīks. | 

Dabas likumi veido arī augstāko būtņu sadzīves formas. 
Daba ir devusi mums instinktus, un zinātnieki atzīst, ka sabie- 
driskais instinkts (ceturtais) noteic un palīdz veidot mūsu sadzīvi 
ar citiem cilvēkiem. Daudz putnu un dzīvnieku turas kopā baros 
gan tāpēc, lai vieglāk aizsargātos, gan arī nevarēdami dzīvot 
vientulībā. Bet bars nevar turēties kopā bez organizācijas. 
Baram jāzina, kur doties, kur apmesties, kā izsargāties no bries- 
mām, un parasti katrā barā ir daži vai arī tikai viens stiprākais 
individs, kas ir spēcīgāks, kam lielāki pieredzējumi un kurā vadī- 
bai uzticas un seko. 

Ja vērojam pavasaros un rudeņos gāju putnus, tad redzam, 
ka tiem pa priekšu dodas vadonis. Tāpat vērojot dzīvniekus 
kalnos, stepēs un citos apstākļos, kur tiem jāgādā par sevi, pat 
mūsu mājas dzīvniekus novērojot, redzam, ka tiem ir savi no- 
teikti vadoņi, kuriem tie seko. 

Cilvēks, protams, nesalīdzināmi augstāks, um viņa garīgā 
dzīve nesalīdzināmi komplicētāka kā dzīvniekiem, bet tomēr arī 
cilvēks padots tām pašam dabas izveidotam likumam: cilvēkos 
tāpat ir vadītāji un sekotāji. 

Rodas jautājums, kur cilvēks mācās šīs īpašības: vadīt un 
sekot. Tas notiek ģimenē. Drīzi vien bērns ievēro, ka, vecāku 
piedzīvojumiem sekojot, vieglāk pārvarēt dzīvē grūtības. | Ģi- 
menē parasti noteicējs ir tēvs un tā vadībai tad arī bērni padodas. 
Ģimenē bērni mācās vecāku gudrības, un ģimenē tie tās nodod 
tālāk saviem bērniem, papildinot tās ar saviem pieredzējumiem. 
Tā tautas veido un uztur savas kultūras. 


Dzīvei attīstoties, radās vajadzība mācīties lasīt un rakstīt, 
radās vajadzība pēc skolas. Sākumā skola bija neobligāta. Ta- 
gad grūti iedomāties sabiedrības locekli, kas nebūtu beidzis vis- 
maz obligāto pamatskolu. Skolas uzdevums ir bijis papildi- 
nāt zināšanas, tam tā veltījusi visus spēkus, tāpēc nav varējusi 
pietiekošā mērā ieaudzināt pienākumu sajūtu pret sabiedrību, 
mācīt vadīšanas un sekošanas techniku, izveidot sabiedrībai va- 
Jadzīgos raksturus, un kā šo uzdevumu veicējas radās ārpussko- 
las organizācijas. Pirms dažiem gadu desmitiem tām vēl bija 
maza nozīme, bet tagad to nozīme arvienu aug, un dažās valstīs 
piedalīšanās ārpusskolas organizācijās ir jau obligāta. 

Ārpusskolas organizāciju uzdevums ir radīt vajadzīgās tra- 
dicijas, garīgi dot audzināmiem zināmu dzīves virzienu, kas ne- 
pieciešams vēlākā dzīvē sabiedrībā. Šo rakstura īpašību vei- 
došana notiek dabīgos apstākļos sabiedrībā, kur attiecīgs gars — 
un šo garu noteic vadītāji. 

Ja vadītājs grib būt pārāks — un viņam jābūt pārākam — 
par vadāmiem, tad vadītājam jābūt šīm īpašībām — bet viņam 

jābūt vēl arī audzinātājam. Audzināt var iemācīties. Paida- 
gūģija, psīcholoģija, arī socioloģija un tautsaimniecība par palīdzēt 
kļūt par audzinātāju, un tomēr, ne katrs, kas to mācās, iemācās — 
tā.ir māksla. Audzinātājam par katru savu darbu, par katru 
savu rīcību ir jābūt skaidrībā, ko viņš grib panākt — to nevar 
iemācīties vien. Tas jānojauž — tā ir prasme, kuras normas 
nav katru reizi ar analizi nosakāmas, bet kuras likumība jāno- 
jauž tāpat kā daiļums, un tāpēc audzinātājam jābūt māksli- 
niēkam. 

Audzināt var negātīvi un pozitīvi. Zagļu un noziedznieku 
bandas arī audzina, tās arī var ieaudzināt savstarpēju uzticību 
un palīdzību — tomēr visumā dzīvot uz cita rēķina, citiem no- 
ņemt viņu saražotās vērtības, iznīcināt sabiedrības labsajūtu, 
vai, īsāki sakot — dzīvot ar negātīvu tendenci. 


Mēs nevaram iedomāties plašāku sabiedrību, kas nevēlētos 
ražot materiālas un garīgas vērtības un dalīties ar citiem, kas 
negribētu mieru tn kārtību un savstarpēju uzticību — kas nebūtu 
ar pozitīvu tendenci. Vadītājam pašam jābūt ar pozitīvu 
remad tusi 

Nākošais svarīgākais faktors ir personīga priekš- 
zime. Bērni, kuri neprot vēl izšķirt pozitīvo no negātīvā, 
jūt vadītāja īpašības, ko viņi gribētu arī paši iegūt, tāpēc viņi 
piesavinās kā sava vadītāja labās tā arī ļaunās īpašības: vadītāja 
izteicienus, pat vadītāja kustības un gaitu, jo bērni ir ļoti labi 
novērotāji.  Audzināmie ideālizē savus audzinātājus, un vēlāk, 
kad tie garīgi nobriest, viņi redz savu audzinātāju sliktās īpašības, 
un ja to ir tik daudz, ka audzināmie jūtas vīlušies, tad viņi arī 
audzinātāja labās īpašības un mācības apšaubīs. Tāpēc audzi- 
nātājam jārāda laba priekšzīme. Viņam jābūt pašam 
tādam, kādus viņš grib veidot savus audzēkņus. 

Kā papildinājums tikko minētam” ir patiesīgums. 
Bieži reliģijā, tikumībā audzinātāji māca to, kam paši netic —tas 
agrāk vai vēlāk radīs plaisu audzinātāja un audzināmo starpā. 
Protams, bērnam nevar visu to pateikt, ko saprot pieaugušie, 
bet tiem var pateikt: „Kadbūsi liels, tad to sapratīsi,'* nelietojot 
melus. Šinī ziņā daudzi vecāki zaudējuši savu bērnu uzticību 
ar stāstiem par stārķiem, ziemassvētku vecīšiem u. t. t., tāpēc 
vadītājam jābūt patiesam. 

Nākošā svarīgā īpašība ir vienkāršība. Tāpat kā 
vislielākie meistardarbi glezniecībā, celtniecībā un citur ir tik 
skaisti to vienkāršības dēļ, tā arī lielie gara milži, kurus visi cienī 
um mīl, ir vienkārši. Ja vadītājs grib tikai pavēlēt „no augšas”, 
ja viņš negrib nest tās pašas nastas, strādāt, ēstun dzīvot kopā 
ar saviem audzināmiem, starp viņu un audzināmiem nekad ne- 

radīsies īsta uzticība. Vadītājs nedrīkst stāvēt ārpus audzināmo 
saimes, viņam jābūt šīs saimes loceklim, kuram klausa nevis ta- 
pēc, ka tas ir priekšnieks, bet tāpēc, ka jūt viņa pārākumu un 
pieredzējumus. 

Vēl viena svarīga īpašība ir noteiktība. Bez tās va- 
donību nemaz nevar iedomāties, jo noteiktības trūkums ir viens 
no lielākiem organizācijas ārdītājiem.  Audzināmiem skaidri jā- 
zina, ka viņu pozitīvai un negātīvai rīcībai būs noteiktas sekas. 
Daudz sabiedrisku un ģimeņu pārpratumu rodas nenoteiktības 
dēļ. Ja mēs iemācītos visur doto vārdu turēt, cik daudz vieglāka 
un patīikamāka tad kļūtu dzīve. 

Ja noteiktība ir vairāk ar gribu veidota īpašība, tad, dziļāk 
sirdī veidota, tai tuvu stāv uzticība. Uzticība rodas tur, kur ir 
draudzība, vienkāršība un noteiktība — tā ir paļāvība otram 
un līdz ar to arī griba, lai otrs paļaujas uz tevi, gatavība arī zie- 
dot sevi cita interešu dēļ. 

Bez uzticības vadāmiem vadītāju nevar iedomāties. Uzti- 
cības augstākā pakāpe ir tēvzemes mīlestība. 

Un vēl viena īpašība, kas piešķir visam darbam dzīvību, 
kas piespiež arī nepatīkamo pārvarēt un visu audzināmo saimi 
sasaista kopā, ir mīlestībā, vai, pareizāk sakot, drau- 
dzība. Tā nav ar prātu un gribu vien iegūstama īpašība. Pret 
vienu draudzību var sajust vairāk, pret citu mazāk. Kopējais 
darbs un pienākums var veicināt draudzību. Un tomēr 
draudzība ir vēl kas vairāk — griba dalīties ar otru, priecāties: 
par otra priekiem, bēdāties par tā bēdām, nedzīvot sev, bet dzī- 
vot citiem, palīdzēt citiem un arī varēt piedot citiem. 

Man liekas, ka viens no lielākiem trūkumiem mūsu sabiedrībā 
ir draudzības trūkums. Ja mēs pildām savus pienākumus bez 
draudzības, tad tas ir, it kā mēs strādātu smagu darbu. Draudzība 
ir kā saule, kas dod siltumu un liek arī smagam darbam likties 
vieglākam. Uzticēties varam plašākā mērogā, bet draudzībai-ir 
personīgs raksturs, draugu skaits ir ierobežots. 

Vēl viena ļoti svarīga vadītāja īpašībair radītājs gar pe 
spēja izdomāt kaut ko jaunu, spēja iedomāties citu apstākļos, 
no apkārtnes gūstot jaunus iespaidus, saviem vadāmiem dot jau- 
nus ierosinājumus, neatkārtoties, bet augt pašam un aizraut citus 
līdzi, radīt savos audzēkņos gribu augt, gribu censties, strādāt. 


Un sevišķi tagad mums bez minētām īpašībām ir vajadzīgi 
vadītāji ar skatu nākotnē, ar „vīziju, kas noteikti 
zina, kāpēc viņi strādā un ko viņi grib sasniegt, kas redz un tic 
mūsu nākošai dzīvei, kas savā garā redz, ka skaisti lauki viļņos tur, 
kur tagad ir purvi, ka sliktu cēļu vietās šos laukus šķērsos. skaisti 
ceļi, ka vecu-būdu vietā pacelsies staltas krāsotas ēkas ār plīvo- 

jošiem karogiem skaistu dārzu un koku zaļumā, un kas tic, ka šinī 
zemē dzīvos veselīgi un skaisti ļaudis, kuri būs Iepnāki un brīvāki, 
kuri būs laimīgāki un labāki par mums, — un kas grib pielikt 
„savas rokas un aicināt līdzi citus šīs jaunās dzīves celšanai, kas 
apzinās, ka šo dzīvi mēs pat nevaram nemaz iedomāties tik skaistu 
un jauku, kāda tā būs, un kas ir tik varonīgi apziņā, ka, ja arī 
viņi paši šo dzīvi redzēs tikai pa daļai, tad strādāt, lai citi, kas 
pēc viņiem dzīvos, redz un to piedzīvos. 

Var rasties jautājums, kur aug tādi vadītāji, kādi mums va- 
jadzīgi, kur tos meklēt? 

Viņi aug tur, kur ir labvēlīgi dabīgie apstākļi, un tas ir lauku 
ģimenēs. Sociologi domā, ka no laukiem uz pilsētām aizceļo kā 
spējīgākie tā arī nespējīgākie iedzīvotāji. Tāpēc daudzas vado- 
šas personas nāk no laukiem. Piemēram: pētījumi Montanas 
štātā Z. A. S. V. rāda, ka no 1.307 Montanas vadošām. personām 
75% ir dzimuši uz laukiem un 58% arī auguši uz laukiem*). 
Arī liela daļa mūsu valsts un sabiedrības vadošu personu ir nā- 
kušas no laukiem. 

Lauku ģimenes ir piemērotas kā vadoņu tā vadītāju sagata- 

vošanai tāpēc, ka tur ir gadu simteņiem un tūkstošiem krājies bio- 
loģiskais spēks. Ģimenes ir augušas tuvu dabai —tālu no visa 
mākslotā. Dabas tuvums, zemnieku darbs un kaimiņu attieci- 
bas ir veidojušas veselīgas sabiedrības sadzīves formas un atse- 
višķus raksturus. 
«Ba sevišķi krietnajās zemnieku ģimenēs arī veidojušās tās 
rakstura īpašības, kuras iepriekš minētas, kuras ir vajadzīgas va- 
dītājam. Cilvēks ar vadītāja īpašībām parasti nevar nociesties, 
neuzņemoties vadītāja pienākumus, un tāpēc velti meklēt vadiītā- 
jus starp brīvajiem, maz nodarbinātiem. Labi vadītāji parasti 
jāmeklē starp tiem audzinātājiem vai darbiniekiem, kuriem maz 
brīva laika, bet kuri strādā aiz darba mīlestības un nevis godkā- 
rības. Ja izdodas šādus darbiniekus ieinteresēt mazpulka darbā, 
tad parasti šie ir labākie. 

Protams, katrs sākums ir grūts, arī par vadītāju būt ir grūti. 
Mums vēl nav tādu kursu, nav arī literātūras, arī ārpusskolas or- 
ganizāciju tradicijas vēl nav galīgi izveidojušās —— bet mums ir 
diezgan daudz tādu vadītāju, kuriem netrūka drosmes ķerties 
pie darba, un kuri veido mūsu jaunatnes ārpusskolas darbu, kas 
attīstās ļoti strauji. Arī šie vadītāji ir sākuši uzmanīgiem pirmiem 
soļiem, ir mācījušies.no savām un citu kļūdām, ir atraduši ceļus 
un veidus, kamēr nonākuši pie panākumiem. 


*) E. H. Lott. "Rural contribution to: Urban Leadership in Montana" 
Montana St. bul. 262. 1932. g. 44. lpp. 

Pazīstamais amerikāņu audzinātājs A. Gregs sadala vadītājus 
trīs šķirās*) 

Trešās šķiras vadītājs ir visbiežāki sastopams. 
Tas ziedo savam mazpulkam tikai programmā paredzēto laiku, 
arī pēc tam, kad tas jau strādā mazpulkā ilgāku laiku. Viņš dara 
tikai to, kas neprasa grūtību pārvarēšanu un lieku laiku. Patie- 
sībā viņš paliek par citu ieroci val rīku, izpildot to, ko citi ir izdo- 
mājuši, cenšas apmierināt programmas prasības. Viņš tnaz gata- 
vojas pirms sanāksmes, akli pieturas pie dotās programmas. Viņš 
cer, ka raksturs var brīnišķīgā kārtā veidoties no tādas „apmācī- 
bas*' un nekad nedomā par to, ka tam patiesībā vajadzētu attīstī- 
ties. Pie šīs grupas pieder vairums vadītāju, arī daudzi vecāki 
ieskaitāmi šinī grupā. Tādus vadītājus atrodam visās organizā- 
cijās, kur ir izstrādāta programma. Audzināmos šādā organizācijā 
parasti „sa valda” ar „disciplīnas palīdzību, ar vadītāju au- 
toritāti. Gandrīz visi vadītāji sāk savu darbu kā trešās šķiras 
vadītāji, bet ir bezgala Žēl, ja viņi necenšas savu darbu darīt labāk, 
ja viņi necenšas labāk izmantot viņiem doto iespēju veidot savus 
audzināmos. Bet vadītāji, kas paši nav apmierināti ar šādu vadī- 
šanu, kas negrib tikai vadīt itkā tāpēc, ka tas jādara, kas cenšas 
vairāk darīt savu audzināmo labā, var pāriet otrās šķiras vadī- 
tājos. 

Otrās šķiras vadītāji nelieto dotās programmas 


"un priekšrakstus burtiski, viņi tās piemēro audzināmo interesēm 


un vajadzībām, līdz ar to iegūst lielākas sekmes. Viņi pa daļai 
iemācījušies ievērot audzināmo personību. Savā vadīšanas darbā 
viņi pieļauj audzināmo pašdarbību. Darbības programmu pārrunā 
ar audzināmiem, pieaicinot tos palīgā. 

Kad vadītājam jāizvēlas vai nu starp nedzīvo programmu un 
dzīves vajadzībām, padarot to dzīvāku— tā ir vieta, kur trešās 
šķiras vadītājs var kļūt par otrās šķiras vadītāju. Daudzi vadī- 


„tāji laika un intereses trūkuma dēļ tālāk netiek. Šie vadītāji 


strādā ar zināmu sirsnību, bet viņi apmierinās ar nepilnīgiem rezul- 


tātiem, viņos trūkst gatavības pavisam atdoties darbam. Ceļš 


uz nākošo šķiru ir grūtāks nekā iepriekšējais, bet par to apmie- 
rinājums jo lielāks. Vadītāji, kas šo ceļu izvēlas, kļūst par p i r- 
mās šķiras vadītājiem. Tie ir tie, kuri, sastopot grūtības 
savā vadīšanas darbā, cenšas tās izdibināt un pilnīgi izprast. 
Viņiem ir noteikts uzskats par audzināšanu, ko tie veido, ievērojot 
arvienu jaunus pieredzējumus. Viņi ir iepazinušies ar mācī- 
šanas likumību, ka tā ietekmē raksturu. Viņi ir iepazinušies ar 





*) A. J. Gregg "Group Leaders and Boy charakter". 1927. g. 3.—11.lpp. 

savu audzināmo labām un sliktām īpašībām un zina, ko. viņi grib 
darīt un ko grib sasniegt. Viņi zina, ka programma ir tikai līdzeklis, 
ka audzināšanas mērķis ir dzīvais cilvēks. 

Organizācijas, kur ir pirmās šķiras vadītāji, patiešām veido 
raksturus, līdzi audzināmiem aug arī paši audzinātāji. 

Pirmās šķiras vadītāju ir mazāk kā otrās un trešās šķiras va- 
ditāju, bet organizācijas stiprums un sekmes ir atkarīgas tiešt no 
viņiem. Viņi arī saņem vislielāko gandarījumu savam darbam, 
tāpēc arī aizraujas un tic panākumiem, viņi nerēķinās ar to, cik 
nopelnīs, ko par to iegūs, viņi strādā aiz nepieciešamības, ko tiem 


diktē viņu sirds. 


Arī mums ir tādi pirmās šķiras vadītāji. Nesen dzirdēju, ka 
kādai mājturības instruktorei piedāvāta labāka vieta — no biedrī- 
bas rajonā — viņa negāja, jo iesāktais darbs ēsot jāturpina. Brau- 
cot pa dzelzceļu, dzirdēju par kādu rajona agronomu Latgalē, kas 
pircis zāļāju sēklas un tās pārdevis zemniekiem, lai gan pats pie- 
maksājis lielāku summu. Viņš priecājas, ka zemnieki viņam vairāk 
un vairāk uzticas; arī viņam piedāvāta labāka vieta — viņš neaizgā- 
Ja, jo vietnieks nezināšot, kā turpināt un tad darbam nebūšot tādu 
sekmju. Arī kāds mazpulku vadītājs teica, ka negribējies uz- 
ņemties vadīt mazpulku, tagad nevarot bez tā dzīvot. 


Cits saka, ka mazpulks to padarījis labāku un jaunāku, jo nu 
pašam esot jādzīvo kā dalībniekam. Kāda vadītāja teica, ka maz- 
pulks tai aizvietojot ģimeni, un tādu piemēru par pirmās šķiras 
vadītājiem ir ļoti daudz. 

Bet ko tad šie vadītāji saņem par savu darbu? Ir tikai divi 
patiesi atalgošanas veidi. 

Radītājs darbs — redzēt, kā neattīstīti, izlaisti bērni nāk ta- 
vās rokās, ka viņi pamazām attīstās, mācās, kļūst labāki, stiprāki, 
laimīgāki — tas ir radīšanas prieks, kuru zina arājs, turot rokās 
savas druvas vārpas, to zina inženiers, kas pārmetis upei tiltu, 
vai mākslinieks, kas uzgleznojis gleznu, tas radīšanas prieks, 
kuru par naudu nevar iegūt, un otrais ir sabiedrības 
atzīšana. Ja mazās sirsniņas glaužas klāt un uztic savus no- 
slēpumus, kurus, varbūt, pat vecāki nezina, ja redzam audzināmo 
ticību un gatavību sekot un pildīt pateikto un pat kalpot savam 
vadītājam, ja atnākļvecāki un saka, ka mans bērns Jūs dievina, Jūsu 
vārds viņiem ir likums, ja arī viņi dažreiz neveikliem vārdiem „pā- 
teicas par viņu bērniem darīto, — un dažreiz$tas ir tikai pateicīgs 
skats vai kluss rokas spiediens — šo atzīšanu nevar atsvērt ne 
diplomi, ne runas, nedz arī ārējas uzslavas. 


Sabiedrības atzīšana un radīšanas prieks ir tie dzenuļi, kas 
mūsu tautas atmodas darbiniekus, mūsu valsts pirmos dibinātājus 

un vadītājus ir mudinājuši strādāt un sevi. ziedot citu labā. Tie 
spēj katru padarīt par varoni. Varoņi ir tie, kas iet un ir ar mieru 
atdot savu dzīvību cīņā kara laukā, bet ne mazāki varoņi ir tie, 
kas ir ar mieru iet un atdot savu dzīvi citu labā, darbā, kas nebaidās 
no grūtumiem, kuri jāpārvar, kas ir neatlaidīgi un uzticīgi savam 
darbam, kas pat zinādami, ka paši nebaudīs sava darba augļus, 
to strādā citiem, kas dzīvos pēc viņiem. 


Lai kļūstam varoņi ! 


Prātīgais cilvēks piemērojas pasaulei; neprātīgais visādi mē- 
ģina pasauli sev piemērot. Tādēļ viss progress nāk no neprātīgā 
cilvēka Bernards Šovs 

Telīšu kopējiņas 





Prezidijs pieņem sekojošu instrukciju mazpulku rajonu”vecākiem: 


1) Mazpulku rajona vecākos novada robežās izrauga novadā mazpulku 
inspektors, bet tos apstiprina un ieceļ amatā Latvijas lauksaimniecības 
kamēras Mazpulku un jaunatnes audzināšanas nodaļa. 


2) Mazpulku rajonu vecākie ir padoti sava novada mazpulku inspek- 
toram, kas dod viņiem rīkojumus un norādījumus par izpildāmiem darbiem 
un uzdevumiem. 

3). Mazpulku rajonu vecākie pārzina, skaitā ne vairāk kā 10, novada 
mazpulku darbību un informē par to sasniegumiem un dzīvi sava novada 
mazpulku inspektoru. 

4) Mazpulka rajona vecāko tiesības un pienākumi ir šādi: 

a) aizvietot mazpulku inspektoru tanīs vietās un sarīkojumos, kur 
viņš personīgi nespēj ierasties; 

b) izpildīt novada inspektora dotos rīkojumus; 

c) pārzināt sava rajona mazpulku darbību, piedalīties mazpulku 
ražojumu apskatēs um arī citos mazpulku sarīkojumos un pasā- 
kumos; 

d) organizēt mazpulku nometnes rajona apmērā un uzņemties no- 
metņu vadību; 

e) vadoties no mazpulku inspektora dotiem norādījumiem, iepazīs- 
tināt rajona mazpulku vadītājus ar viņu uzdevumiem un pienā- 
kumiem, kā arī sekmēt to labāku izpildīšanu. 


9) Rajona mazpulku vecākiem ir tiesības nēsāt mazpulku iekārtas un 
darbības noteikumos paredzēto formas tērpu. 

6) Visu sarakstīšanos ar Latvijas Lauksaimniecības kameru, pārējām 
valsts iestādēm, organizācijām un privātpersonām rajona vecākais izdara 
caur mazpulku inspektoru. 

Mazpulka 
nometne 


Daībības plāns | 
DECEMBRĪ 


Novadā: Pilsētu un lauku mazpulku savstarpēja apdāvināšanās. 
Mājsaimniecības un amatniecības sekciju vadītāju kursi. 





: KZ 


Mazpulkā: 1937. g. darbības pārskata iesūtīšana. 

t Dāvanu gatavošana Ziemassvētkiem. 

I Eglītes dedzināšana un daudzbērnu ģimeņu apdāvināšana. 
Gada sapulce. 

l 1938, gada darbības plāna sastādīšana. 

i Revīzijas komisijas gadskārtējā darbības pārbaude. 
J 

Vakarēšana. 


Pārrunas par latviskām Ziemassvētku un Jaungada paražām, | 
Amatniecības un mājsaimniecības kursi. | 


LLK izdevums Atbildīgais redaktors Arn. Lūsis. Redaktors B. Radziņš 

Mazpulku piederumu apgāds 


atrodas Jelgavā, Viestura piemiņas pilī, nodaļa Rīgā, Baznīcas ielā ļa, 5. dz., 
kur mazpulku vadītāji un dalībnieki var iegādāties speciālu drā- 
nu, kas dabūjama vienīgi Mazpulku pied. apgādā, gatavus tērpus 
un visus citus formas piederumus (sk. š.g. „Mazp.”" 6. un 9. n-ru) 


Mazpulku piederumu apgāda cenu saraksts drānām un cifiem piederumiem (latos): 


Vadītāja diagonāla drāna ,.,....... m ā 21.— dubultplata 
ar korda kA vijas sā jā tisā upii x ME DI 
krekla „ _ķemmdzijas |... „13.75 dubultplata 


Vadītājas ķemmdzijas kleitas drāna . „ . „  „ 10,— dubultplata 


Dalībnieka vilnas žaķetes un bikšu 


a PR AS) 3 av A 8.50 F 

jā sis KTēkKla, drānā | Lu ario s K 5.85 6 

„ kokvilnas Ē VA as AIS a 3.10 ša 
Dalībnieces kleitas vilnas drāna..... h m 5.85 « 


Zaļā aproču un apkaklīšu drāna ,,... „ apa , 
Zeķes Nt 1 — Ls 1,40, 62 — Ls 1.50, N63 — Ls 1.70, Nr4 — Ls 1.% 


Lai mazpulkiem būtu pieejamas piemērotas balvas, 
Mazpulku piederumu apgādā Jelgavā un Rigā mazpulki var iegādāties šādas balvas: 
1) Dārza naži . ā Ls 1.90— 2.50 duma vākos ā Ls 4.50—10.00 


2) Acojamie naži „ „ 2.50 


10) Mugursomas „, 6.50, 7.—, 


3) Rokas šļirces „,„ 7.00—10.00 7.50, 8,50 
4) Dārza šķēres „,„ 5.00— 5.50 | 11) Vāzes... , „ „ 2.00—10.— 
5) Ābolu mizo- 12) Rakstāmgal- 

jamā mašīna „,„ 5.00 dapiederumi „,„ 5.00—12.00 
6) Konservupu- 13) Rakstāmpie- 

deles, burkas „,„ 0.70— 2.10 derumu vāki „ ,„ _0.75— 1.10 
7) Rokdarbuka- 14) Kabatasnaži „,„  1.00— 3.00 

stītes «+ y 2.25— 5.0) | 15) Kab. portfeļi „ „ 2.70—10.00 
8) Dienas grām. 16) Termometri 

aud. vākos . „ „ _3.75— 6.50 konserv, darb. „ „1.80 
9) Albūmi au- 17) Valstskarogi „,„ 5.50—10.50 


E. Virza — K. Ulmanis Ls 3.—: 


) 


nieks 8.—; F.Keiss — Zem baltzaļā karoga 2.40; 
kopība 4.—; A. Kupčs — Mājlopu ēdināšana un barības līdzekļi 4.—; 


V. Nesaule — Mājas apkārtnes izdaiļošana 4.—; 
Latviskā un modernā virtuve 4.—: 
J. Resnais — Ārstniecības augi un drogas 5.—; 
A. Panteļejevs — Zēnu rokdarbi pamatskolām 2.70: 
A. Dzērvīši — Zeltenes Baltie darbi I 2.40; 


grāmata 3.—; 


L. Kārkliņa — Namamātes padom- 


V. Talce — Ait- 


H. Birziņš u. Cc. — 


M. Ķeņģis — Apkoptā māja 3.75; 


A. Grīns — Varoņu 


A. Dzērvīši — Zeltenes 


Baltie darbi 11 2.40; A. Dzērvīši — Zeltenes Tīkla darbi 2.—; Vet. 


ms 


R. Baķis — Kā izaudzēt veselīgus teļus, jērus, sivēnus u. t. t. 3.—; 
Vet. R. Baķis — Lopārstniecība 3.—; K. Evalds — Divkājis 2.25; 
K. Melders — Meža vakari 3.50; V. Lauskis — Koku skola 3.50; V. 
Lauskis — Punduru augļu koki 3.70; Kaizerlings — Vadonis Munte 
4—; Lapiņš — K. Ulmanis Jaunatnei 2.50; A. Brigadere — Akmens 
sprostā 5.—; A. Brigadere — Skarbos vējos 5—; A. Brigadere — 
Dievs, daba, darbs 5.—; A. Grīns — Dvēseļu putenis, saīsināts 7.—; 


N. Lapiņš — Radio padomnieks 2.20. paāmatas glīti iesiefas. Mazpulklem rabats 





Briljanti 
Pulksteņi 
Zelts 
Sudrabs 


4 HPJE g D 
——— ay (3 IJUVELIE6AS Kristalls 
| „m Dzintars 
RĪGĀ, BRĪVĪBAS IELĀ 4, TĀLR. 26336 Alpaka 
DARBNĪCA PASŪTĪJUMIEM UN IZLABOŠANAI 





Medību sesonai žijs: | 
6. WALTER, J.P.SAUER 8 80HN, „GEGO*, FRANGOTTE ā Cie, JĀGER ā Go W. c. falelku 

< : dažādos izstrādājumos kā 
medību bises arī uz speciālu pasūtījumu 


L.GRANDO VSKIS 


RĪGĀ, KUNGU IELĀ 24, TĀLRUNIS 23313 


Kā MAUSER un WALTHER ieroču fabriku vienīgais pārstāvis 
Latvijā turu arvienu krājumā šo fabriku ieročus un to rezerv- 
daļas Piedāvā: „F,N.”, LEPCO un citas autom. PISTOLES, 
NAGANA un citu sistēmu REVOLVERUS, DAĻAS 


Cenas ārpus katras konkurences S Tikai vairumā 


O.Pērkons. 


A.Kucejevs Riot (od 


Izgatavojam krūšu nozīmes, cepuru un uzpleču zīmes visu pul-. 
ku karavīriem, aizsargiem un visādām citām organizācijām, . 
pulksteņu karuļu saites korporācijām, karavīriem un aizsar- 
giem, apkaļam pēc mākslinieku un pašu zīmējumiem adreses, 
albumus, pūra lādītes, kausus, sporta un šaušanas balvas, izpil- - 
dām vissmalkākos emaljēšanas un gravēšanas darbus 

